title: Odluka (EU) 2015/2202 Europske središnje banke od 19. studenoga 2015. o izmjeni Odluke ESB/2010/23 o raspodjeli monetarnog prihoda nacionalnih središnjih banaka država članica čija je valuta euro (ESB/2015/37)

text:
               28.11.2015

               HR

               Službeni list Europske unije

               L 313/42

         ODLUKA (EU) 2015/2202 EUROPSKE SREDIŠNJE BANKE
   od 19. studenoga 2015.
   o izmjeni Odluke ESB/2010/23 o raspodjeli monetarnog prihoda nacionalnih središnjih banaka država članica čija je valuta euro (ESB/2015/37)
   UPRAVNO VIJEĆE EUROPSKE SREDIŠNJE BANKE,
   uzimajući u obzir Statut Europskog sustava središnjih banaka i Europske središnje banke, a posebno njegov članak 32.,
   budući da:

               (1)

               Odlukom ESB/2010/23 (1) uspostavlja se mehanizam za udruživanje i raspodjelu monetarnog prihoda koji proizlazi iz operacija monetarne politike.

               (2)

               Odlukom (EU) 2015/774 Europske središnje banke (ESB/2015/10) (2) propisuje se uspostavljanje programa kupnje vrijednosnih papira javnog sektora („PSPP”) za potrebe monetarne politike.

               (3)

               Kao i za kupnje na temelju Odluke ESB/2009/16 (3) i Odluke ESB/2011/17 (4), za državne obveznice i obveznice izdane od strane agencija, a koje su kupljene na temelju Odluke (EU) 2015/774 (ESB/2015/10) trebalo bi se smatrati da ostvaruju prihod po referentnoj stopi kako je utvrđena Odlukom ESB/2010/23.

               (4)

               Prihod, koji potječe od pozajmljivanja utrživih dužničkih instrumenata na temelju svih programa kupnje vrijednosnih papira povezanih uz monetarnu politiku, ne bi se trebao smatrati monetarnim prihodom jer se te operacije općenito ne knjiže u poslovnim knjigama nacionalnih središnjih banaka država članica čija je valuta euro.

               (5)

               Neto prihod koji proizalzi iz ugovora Eurosustava o razmjeni s nacionalnim središnjim bankama izvan Eurosustava trebao bi se raspodijeliti među nacionalnim središnjim bankama kao monetarni prihod.

               (6)

               Sastav osnovice obveza i imovina za posebnu namjenu iz Priloga I. i II. Odluci ESB/2010/23 trebali bi se stoga uskladiti.

               (7)

               Stoga bi Odluku ESB/2010/23 trebalo na odgovarajući način izmijeniti,

         DONIJELO JE OVU ODLUKU:
   Članak 1.
   Izmjene
   Odluka ESB/2010/23 mijenja se kako slijedi:

               1.

               Članak 3. stavak 1. zamjenjuje se sljedećim:
               „1.   Iznos monetarnog prihoda svakog NSB-a utvrđuje se mjerenjem stvarnog prihoda koji proizlazi iz imovine za posebnu namjenu uknjižene u njegovim poslovnim knjigama. Iznimno od navedenog:

                           (a)

                           za zlato se smatra da ne ostvaruje prihod;

                           (b)

                           za sljedeće se smatra da ostvaruje prihod po referentnoj stopi:

                                       i.

                                       vrijednosni papiri koji se drže za potrebe monetarne politike u skladu s Odlukom ESB/2009/16 (5);

                                       ii.

                                       vrijednosni papiri koji se drže za potrebe monetarne politike u skladu s Odlukom ESB/2011/17 (6);

                                       iii.

                                       dužnički instrumenti koje su izdale središnje države i priznate agencije te zamjenski dužnički instrumenti koje su izdala nefinancijska društva i koji se drže za potrebe monetarne politike u skladu s Odlukom (EU) 2015/774 Europske središnje banke (ESB/2015/10) (7).

                  (5)  Odluka ESB/2009/16 od 2. srpnja 2009. o provedbi programa kupnje pokrivenih obveznica (SL L 175, 4.7.2009., str. 18.)."

                  (6)  Odluka ESB/2011/17 od 3. studenoga 2011. o provedbi drugog programa kupnje pokrivenih obveznica (SL L 297, 16.11.2011., str. 70.)."

                  (7)  Odluka (EU) 2015/774 Europske središnje banke od 4. ožujka 2015. o programu kupnje vrijednosnih papira javnog sektora na sekundarnim tržištima (ESB/2015/10) (SL L 121, 14.5.2015., str. 20.).”."

               2.

               U stavku A. Priloga I. dodaje se sljedeća točka 8.:

                           „8.

                           Obveze prema ESB-u koje osiguravaju potraživanje vezano uz ugovore o razmjeni između ESB-a i središnje banke izvan Eurosustava iz kojih se ostvaruje prihod za Eurosustav (dio izvanbilančnih obveza).”

               3.

               U stavku A. Priloga II. dodaje se sljedeća točka 10.:

                           „10.

                           Potraživanja od drugih ugovornih strana u europodručju koja se odnose na ugovore o razmjeni između ESB-a i središnje banke izvan Eurosustava iz kojih se ostvaruje prihod za Eurosustav (dio stavke imovine 3.1 UB-a).”

         Članak 2.
   Stupanje na snagu
   Ova Odluka stupa na snagu 31. prosinca 2015.

      Sastavljeno u Frankfurtu na Majni 19. studenoga 2015.

            Predsjednik ESB-a

         Mario DRAGHI

      (1)  Odluka ESB/2010/23 od 25. studenoga 2010. o raspodjeli monetarnog prihoda nacionalnih središnjih banaka država članica čija je valuta euro. (SL L 35, 9.2.2011., str. 17.).

      (2)  Odluka (EU) 2015/774 Europske središnje banke od 4. ožujka 2015. o programu kupnje vrijednosnih papira javnog sektora na sekundarnim tržištima (ESB/2015/10) (SL L 121, 14.5.2015., str. 20.).

      (3)  Odluka ESB/2009/16 od 2. srpnja 2009. o provedbi programa kupnje pokrivenih obveznica (SL L 175, 4.7.2009., str. 18.).

      (4)  Odluka ESB/2011/17 od 3. studenog 2011. o provedbi drugog programa kupnje pokrivenih obveznica (SL L 297, 16.11.2011., str. 70.).


title: 2012/355/EU: Odluka Komisije od 2. srpnja 2012. o ažuriranju Priloga Monetarnom sporazumu između Europske unije i Države Vatikanskog Grada

text:
               10/Sv. 003

               HR

               Službeni list Europske unije

               332

         32012D0355

               L 174/24

               SLUŽBENI LIST EUROPSKE UNIJE

               02.07.2012.

      ODLUKA KOMISIJE

   od 2. srpnja 2012.
   o ažuriranju Priloga Monetarnom sporazumu između Europske unije i Države Vatikanskog Grada
   (2012/355/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Monetarni sporazum od 17. prosinca 2009. između Europske unije i Države Vatikanskog Grada, a posebno njegov članak 8. stavak 3.,
   budući da:

               (1)

               Članak 8. Monetarnog sporazuma između Europske unije i Države Vatikanskog Grada (dalje u tekstu: „Monetarni sporazum”) nalaže da Država Vatikanski Grad provodi akte Unije u vezi s pravilima o euronovčanicama i eurokovanicama, sprečavanju pranja novca, sprečavanju prijevara i krivotvorenja gotovine i bezgotovinskih sredstava plaćanja; medaljama i žetonima te statističkim izvještajnim zahtjevima. Ti akti su navedeni u Prilogu Monetarnom sporazumu.

               (2)

               Ažurirani Prilog sastavljen je u skladu s člankom 8. stavkom 3. Monetarnog sporazuma kojim se predviđa da Komisija treba mijenjati Prilog svake godine kako bi se uzeli u obzir novi relevantni pravni akti EU-a te pravila i izmjene postojećih akata. Slijedom ove odredbe jedan je akt stavljen izvan snage, a dva nova akta Unije iz područja primjene članka 8. stavka 1. Monetarnog sporazuma donesena su i trebala bi biti uključena u Prilog.

               (3)

               Odluka Vijeća od 29. travnja 1999. o proširenju ovlasti Europola na bavljenje krivotvorenjem novca i sredstava plaćanja (1) zastarjela je i zbog toga je izbrisana iz Priloga. Čim novi pravni instrument kojim se Europolu dopušta potpisivanje sporazuma o suradnji s trećim zemljama stupi na snagu, taj će se novi instrument dodati Prilogu Monetarnom sporazumu.

               (4)

               Donesena je Uredba (EU) br. 1210/2010 Europskog parlamenta i Vijeća od 15. prosinca 2010. o provjeri autentičnosti eurokovanica i rukovanju eurokovanicama neprikladnima za optjecaj (2). Ona dakle potpada pod područje primjene članka 8. stavka 1. Monetarnog sporazuma i trebalo bi je također uključiti u Prilog.

               (5)

               Donesena je Odluka ESB/2010/14 Europske središnje banke od 16. rujna 2010. o provjeri autentičnosti i prikladnosti euronovčanica te njihovom vraćanju u optjecaj (3). Ona potpada pod područje primjene članka 8. stavka 1. Monetarnog sporazuma i trebalo bi je također uključiti u Prilog.

               (6)

               Prilog Monetarnom sporazumu trebalo bi stoga na odgovarajući način izmijeniti,

         DONIJELA JE OVU ODLUKU:
   Jedini članak
   Prilog Monetarnom sporazumu između Europske unije i Države Vatikanskog Grada zamjenjuje se Prilogom ovoj Odluci.
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Bruxellesu 2. srpnja 2012.

            Za Komisiju

            Predsjednik

         José Manuel BARROSO

      (1)  SL C 149, 28.5.1999., str. 16.

      (2)  SL L 339, 22.12.2010., str. 1.

      (3)  SL L 267, 9.10.2010., str. 1.
   PRILOG

         „PRILOG

                     Zakonske odredbe koje treba provesti

                     Rok za provedbu

                     Sprečavanje pranja novca

                     Direktiva 2005/60/EZ Europskog parlamenta i Vijeća od 26. listopada 2005. o sprečavanju korištenja financijskog sustava u svrhu pranja novca i financiranja terorizma, SL L 309, 25.11.2005., str. 15.
                     Izmijenjena:

                                 Direktivom 2008/20/EZ Europskog parlamenta i Vijeća od 11. ožujka 2008. o izmjeni Direktive 2005/60/EZ o sprečavanju korištenja financijskog sustava u svrhu pranja novca i financiranja terorizma u pogledu provedbenih ovlasti dodijeljenih Komisiji, SL L 76, 19.3.2008., str. 46.

                                 Direktivom Komisije 2006/70/EZ od 1. kolovoza 2006. o utvrđivanju provedbenih mjera za Direktivu 2005/60/EZ Europskog parlamenta i Vijeća u vezi s definicijom ‚politički izložene osobe’ i tehničkim kriterijima za postupke pojednostavljene temeljite identifikacije stranaka i za izuzeće na temelju financijske djelatnosti koja se provodila povremeno ili u vrlo ograničenom opsegu, SL L 214, 4.8.2006., str. 29.

                                 Uredbom (EZ) br. 1781/2006 Europskog parlamenta i Vijeća od 15. studenoga 2006. o podacima o uplatitelju koji su priloženi uz prijenose financijskih sredstava, SL L 345, 8.12 2006., str. 1.

                                 Uredbom (EZ) br. 1889/2005 Europskog parlamenta i Vijeća od 26. listopada 2005. o kontrolama gotovine koja se unosi u Zajednicu ili iznosi iz Zajednice, SL L 309, 25.11.2005., str. 9.

                                 Okvirnom odlukom Vijeća 2001/500/PUP od 26. lipnja 2001. o pranju novca, utvrđivanju, praćenju, zamrzavanju, pljenidbi i oduzimanju imovine i imovinske koristi ostvarene kaznenim djelima, SL L 182, 5.7.2001., str. 1.

                     31.12.2010.

                     Sprečavanje prijevara i krivotvorenja

                     Uredba Vijeća (EZ) br. 1338/2001 od 28. lipnja 2001. o utvrđivanju mjera potrebnih za zaštitu eura od krivotvorenja, SL L 181, 4.7.2001., str. 6.
                     Izmijenjena:
                     Uredbom Vijeća (EZ) br. 44/2009 od 18. prosinca 2008. o izmjeni Uredbe (EZ) br. 1338/2001 o utvrđivanju mjera potrebnih za zaštitu eura od krivotvorenja, SL L 17, 22.1.2009., str. 1.

                     31.12.2010.

                     Uredba Vijeća (EZ) br. 2182/2004 od 6. prosinca 2004. o medaljama i žetonima sličnima kovanicama eura, SL L 373, 21.12.2004., str. 1.
                     Izmijenjena:
                     Uredbom Vijeća (EZ) br. 46/2009 od 18. prosinca 2008. o izmjeni Uredbe Vijeća (EZ) br. 2182/2004 od 6. prosinca 2004. o medaljama i žetonima sličnima kovanicama eura, SL L 17, 22.1.2009., str. 5.

                     31.12.2010.

                     Okvirna odluka Vijeća 2000/383/PUP od 29. svibnja 2000. o povećanju zaštite kaznenim i drugim sankcijama protiv krivotvorenja povezanoga s uvođenjem eura, SL L 140, 14.6.2000., str. 1.
                     Izmijenjena:
                     Okvirnom odlukom Vijeća 2001/888/PUP od 6. prosinca 2001. o izmjeni Okvirne odluke 2000/383/PUP o povećanju zaštite kaznenim i drugim sankcijama protiv krivotvorenja povezanoga s uvođenjem eura, SL L 329, 14.12.2001., str. 3.

                     31.12.2010.

                     Odluka Vijeća 2001/923/EZ od 17. prosinca 2001. o uspostavi programa razmjene, pomoći i osposobljavanja za zaštitu eura od krivotvorenja (program ‚Periklo’), SL L 339, 21.12.2001., str. 50.
                     Izmijenjena:

                                 Odlukom Vijeća 2006/75/EZ od 30. siječnja 2006. o izmjeni i produljenju Odluke 2001/923/EZ o uspostavi programa razmjene, pomoći i osposobljavanja za zaštitu eura od krivotvorenja (program ‚Periklo’), SL L 36, 8.2.2006., str. 40.

                                 Odlukom Vijeća 2006/849/EZ od 20. studenoga 2006. o izmjeni i produljenju Odluke 2001/923/EZ o uspostavi programa razmjene, pomoći i osposobljavanja za zaštitu eura od krivotvorenja (program ‚Periklo’), SL L 330, 28.11.2006., str 28.

                     31.12.2010.

                     Odluka Vijeća 2001/887/PUP od 6. prosinca 2001. o zaštiti eura od krivotvorenja, SL L 329, 14.12.2001., str. 1.

                     31.12.2010.

                     Okvirna odluka Vijeća 2001/413/PUP od 28. svibnja 2001. o borbi protiv prijevara i krivotvorenja bezgotovinskih sredstava plaćanja, SL L 149, 2.6.2001., str. 1.

                     31.12.2010.

                     Pravila o euronovčanicama i eurokovanicama

                     Uredba Vijeća (EZ) br. 975/98 od 3. svibnja 1998. o apoenima i tehničkim specifikacijama eurokovanica namijenjenih za optjecaj, SL L 139, 11.5.1998., str. 6.
                     Izmijenjena:
                     Uredbom Vijeća (EZ) br. 423/1999 od 22. veljače 1999. o izmjeni Uredbe (EZ) br. 975/98 o apoenima i tehničkim specifikacijama eurokovanica namijenjenih za optjecaj, SL L 52, 27.2.1999., str. 2.

                     31.12.2010.

                     Zaključci Vijeća od 10. svibnja 1999. o sustavu upravljanja kvalitetom za eurokovanice.

                     31.12.2010.

                     Zaključci Vijeća od 23. studenoga 1998. i 5. studenoga 2002. o numizmatičkim kovanicama.

                     31.12.2010.

                     Preporuka Komisije 2009/23/EZ od 19. prosinca 2008. o zajedničkim smjernicama za nacionalne strane i izdavanje eurokovanica namijenjenih za optjecaj, SL L 9, 14.1.2009. str. 52.

                     31.12.2010.

                     Komunikacija Komisije od 22. listopada 2001. o zaštiti autorskog prava na dizajn zajedničke strane eurokovanica (KOM(2001) 600 konačno), SL C 318, 13.11.2001., str. 3.

                     31.12.2010.

                     Smjernica ESB/2003/5 Europske središnje banke od 20. ožujka 2003. o izvršenju mjera protiv nepropisnih reprodukcija euronovčanica te o zamjeni i povlačenju euronovčanica, SL L 78, 25.3.2003., str. 20.

                     31.12.2010.

                     Odluka ESB/2003/4 Europske središnje banke od 20. ožujka 2003. o apoenima, karakteristikama, reproduciranju, zamjeni i povlačenju euronovčanica, SL L 78, 25.3.2003., str. 16.

                     31.12.2010.

                     Uredba (EU) br. 1210/2010 Europskog parlamenta i Vijeća od 15. prosinca 2010. provjeri autentičnosti eurokovanica i rukovanju eurokovanicama neprikladnima za optjecaj, SL L 339, 22.12.2010., str 1.

                     31.12.2010.

                     Odluka ESB/2010/14 Europske središnje banke od 16. rujna 2012. o provjeri autentičnosti i prikladnosti euronovčanica te njihovom vraćanju u optjecaj, SL L 267, 9.10.2010., str. 1.

                     31.12.2010.”


title: Odluka Vijeća 2014/483/ZVSP od 22. srpnja 2014. o ažuriranju i izmjeni popisa osoba, skupina i subjekata na koje se primjenjuju članci 2., 3. i 4. Zajedničkog stajališta 2001/931/ZVSP o primjeni posebnih mjera u borbi protiv terorizma i o stavljanju izvan snage Odluke 2014/72/ZVSP

text:
               23.7.2014

               HR

               Službeni list Europske unije

               L 217/35

         ODLUKA VIJEĆA 2014/483/ZVSP
   od 22. srpnja 2014.
   o ažuriranju i izmjeni popisa osoba, skupina i subjekata na koje se primjenjuju članci 2., 3. i 4. Zajedničkog stajališta 2001/931/ZVSP o primjeni posebnih mjera u borbi protiv terorizma i o stavljanju izvan snage Odluke 2014/72/ZVSP
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   budući da:

               (1)

               Vijeće je 27. prosinca 2001. donijelo Zajedničko stajalište 2001/931/ZVSP (1).

               (2)

               Vijeće je 10. veljače 2014. donijelo Odluku 2014/72/ZVSP (2) o ažuriranju i izmjeni popisa osoba, skupina i subjekata na koje se primjenjuju članci 2., 3. i 4. Zajedničkog stajališta 2001/931/ZVSP („popis”).

               (3)

               U skladu s člankom 1. stavkom 6. Zajedničkog stajališta 2001/931/ZVSP, potrebno je redovito revidirati imena osoba, skupina i subjekata navedenih na popisu kako bi se osiguralo postojanje razloga za zadržavanje imena na popisu.

               (4)

               U ovoj je Odluci naveden rezultat pregleda koji je izvršilo Vijeće u vezi s osobama, skupinama i subjektima na koje se primjenjuju članci 2., 3. i 4. Zajedničkog stajališta 2001/931/ZVSP.

               (5)

               Vijeće je utvrdilo da više ne postoje razlozi za zadržavanje jedne osobe na popisu.

               (6)

               Vijeće je zaključilo da su osobe, skupine i subjekti na koje se primjenjuju članci 2., 3. i 4. Zajedničkog stajališta 2001/931/ZVSP bili uključeni u teroristička djela u smislu članka 1. stavaka 2. i 3. Zajedničkog stajališta 2001/931/ZVSP, da je nadležno tijelo u vezi s njima donijelo odluku u smislu članka 1. stavka 4. tog Zajedničkog stajališta te da bi se na njih i dalje trebale primjenjivati posebne mjere ograničavanja iz navedenog Zajedničkog stajališta.

               (7)

               Popis bi trebalo na odgovarajući način ažurirati, a Odluku 2014/72/ZVSP trebalo bi staviti izvan snage,

         DONIJELO JE OVU ODLUKU:
   Članak 1.
   Popis osoba, skupina i subjekata na koje se primjenjuju članci 2., 3. i 4. Zajedničkog stajališta 2001/931/ZVSP naveden je u Prilogu ovoj Odluci.
   Članak 2.
   Odluka 2014/72/ZVSP stavlja se izvan snage.
   Članak 3.
   Ova Odluka stupa na snagu na dan objave u Službenom listu Europske unije.

      Sastavljeno u Bruxellesu 22. srpnja 2014.

            Za Vijeće

            Predsjednica

         C. ASHTON

      (1)  Zajedničko stajalište Vijeća 2001/931/ZVSP od 27. prosinca 2001. o primjeni posebnih mjera u borbi protiv terorizma (SL L 344, 28.12.2001., str. 93.).

      (2)  Odluka Vijeća 2014/72/ZVSP od 10. veljače 2014. o ažuriranju i izmjeni popisa osoba, skupina i subjekata na koje se primjenjuju članci 2., 3. i 4. Zajedničkog stajališta 2001/931/ZVSP o primjeni posebnih mjera u borbi protiv terorizma i o stavljanju izvan snage Odluke 2013/395/ZVSP (SL L 40, 11.2.2014., str. 56.).

      PRILOG
      Popis osoba, skupina i subjekata iz članka 1.
      I.   OSOBE

                  1.

                  ABDOLLAHI Hamed (također poznat kao Mustafa Abdullahi), rođen 11. kolovoza 1960. u Iranu. Putovnica: D9004878.

                  2.

                  AL-NASSER, Abdelkarim Hussein Mohamed, rođen u Al Ihsi (Saudijska Arabija), državljanin Saudijske Arabije.

                  3.

                  AL YACOUB, Ibrahim Salih Mohammed, rođen 16.10.1966. u Tarutu (Saudijska Arabija), državljanin Saudijske Arabije.

                  4.

                  ARBABSIAR Manssor (također poznat kao Mansour Arbabsiar), rođen 6. ili 15. ožujka 1955. u Iranu. Državljanin Irana i SAD-a. Putovnica: C2002515 (Iran); putovnica: 477845448 (SAD). Br. nacionalne osobne isprave: 07442833, vrijedi do 15. ožujka 2016. (vozačka dozvola SAD-a).

                  5.

                  BOUYERI, Mohammed (također poznat kao Abu ZUBAIR, također poznat kao SOBIAR, također poznat kao Abu ZOUBAIR), rođen 8.3.1978. u Amsterdamu (Nizozemska) – član skupine „Hofstadgroep”.

                  6.

                  IZZ-AL-DIN, Hasan (također poznat kao GARBAYA, Ahmed, također poznat kao SA-ID, također poznat kao SALWWAN, Samir), Libanon, rođen 1963. u Libanonu, državljanin Libanona.

                  7.

                  MOHAMMED, Khalid Shaikh (također poznat kao ALI, Salem, također poznat kao BIN KHALID, Fahd Bin Adballah, također poznat kao HENIN, Ashraf Refaat Nabith, također poznat kao WADOOD, Khalid Adbul), rođen 14.4.1965. ili 1.3.1964. u Pakistanu, br. putovnice 488555.

                  8.

                  SHAHLAI Abdul Reza (također poznat kao Abdol Reza Shala'i, također poznat kao Abd-al Reza Shalai, također poznat kao Abdorreza Shahlai, također poznat kao Abdolreza Shahla'i, također poznat kao Abdul-Reza Shahlaee, također poznat kao Hajj Yusef, također poznat kao Haji Yusif, također poznat kao Hajji Yasir, također poznat kao Hajji Yusif, također poznat kao Yusuf Abu-al-Karkh), rođen oko 1957. u Iranu. Adrese: 1. Kermanshah, Iran; 2. Vojna baza Mehran, provincija Ilam, Iran.

                  9.

                  SHAKURI Ali Gholam, rođen oko 1965. u Teheranu, Iran.

                  10.

                  SOLEIMANI Qasem (također poznat kao Ghasem Soleymani, također poznat kao Qasmi Sulayman, također poznat kao Qasem Soleymani, također poznat kao Qasem Solaimani, također poznat kao Qasem Salimani, također poznat kao Qasem Solemani, također poznat kao Qasem Sulaimani, također poznat kao Qasem Sulemani), rođen 11. ožujka 1957. u Iranu. Iranski državljanin. Putovnica: 008827 (iranska diplomatska putovnica), izdana 1999. Položaj: general bojnik.

            II.   SKUPINE I SUBJEKTI

                  1.

                  „Abu Nidal Organisation” – „ANO” (Organizacija Abu Nidal) (također poznata kao „Fatah Revolutionary Council” (Revolucionarno vijeće Fataha), također poznata kao „Arab Revolutionary Brigades” (Arapske revolucionarne brigade), također poznata kao „Black September” (Crni rujan), također poznata kao „Revolutionary Organisation of Socialist Muslims” (Revolucionarna organizacija socijalističkih Muslimana)).

                  2.

                  „Al-Aqsa Martyrs' Brigade” (Brigada mučenika Al-Aqse).

                  3.

                  „Al-Aqsa e.V.”.

                  4.

                  „Al-Takfir” i „Al-Hijra”.

                  5.

                  „Babbar Khalsa”.

                  6.

                  „Communist Party of the Philippines” (Komunistička partija Filipina), uključujući „New People's Army” (Nova narodna vojska) – „NPA”, Filipini.

                  7.

                  „Gama'a al Islamiyya” (također poznata kao „Al-Gama'a al-Islamiyya”) („Islamic Group” (Islamistička grupa) – „IG”).

                  8.

                  „İslami Büyük Doğu Akıncılar Cephesi” – „IBDA-C” („Great Islamic Eastern Warriors Front”) (Fronta ratnika velikoga islamskog istoka).

                  9.

                  „Hamas”, uključujući „Hamas-Izz al-Din al-Qassem”.

                  10.

                  „Vojno krilo Hizballah” (također poznato kao „Vojno krilo Hezbollah”, također poznato kao „Vojno krilo Hizbullah”, također poznato kao „Vojno krilo Hizbollah”, također poznato kao „Vojno krilo Hezballah”, također poznato kao „Vojno krilo Hisbollah”, također poznato kao „Vojno krilo Hizbu'llah”, također poznato kao „Vojno krilo Hizb Allah”, također poznato kao „Džihadsko vijeće” (kao i sve jedinice koje su mu podređene, uključujući Organizaciju za vanjsku sigurnost)).

                  11.

                  „Hizbul Mujahideen” – „HM”.

                  12.

                  „Hofstadgroep”.

                  13.

                  „Holy Land Foundation for Relief and Development” (Fondacija Svete zemlje za pomoć i razvoj).

                  14.

                  „International Sikh Youth Federation” – „ISYF” (Međunarodna federacija mladeži pripadnika Sikha).

                  15.

                  „Khalistan Zindabad Force” – „KZF” (Snage Khalistan Zindabad).

                  16.

                  „Kurdistan Workers' Party” (Kurdistanska radnička stranka) – „PKK”, (također poznata kao „KADEK”, također poznata kao „KONGRA-GEL”).

                  17.

                  „Liberation Tigers of Tamil Eelam” (Oslobodilački tigrovi tamilskog Eelama) – „LTTE”.

                  18.

                  „Ejército de Liberación Nacional” („National Liberation Army”) (Nacionalna oslobodilačka vojska).

                  19.

                  „Palestinian Islamic Jihad” (Palestinski islamski džihad) – „PIJ”.

                  20.

                  „Popular Front for the Liberation of Palestine” (Narodna fronta za oslobođenje Palestine) – „PFLP”.

                  21.

                  „Popular Front for the Liberation of Palestine – General Command” (Narodna fronta za oslobođenje Palestine – Glavni stožer) (također poznata kao „PFLP – General Command” (PFLP – Glavni stožer)).

                  22.

                  „Fuerzas armadas revolucionarias de Colombia” – „FARC” („Revolutionary Armed Forces of Colombia”) (Revolucionarne oružane snage Kolumbije).

                  23.

                  „Devrimci Halk Kurtuluș Partisi-Cephesi” – „DHKP/C” (također poznata kao „Devrimci Sol” („Revolutionary Left”) (Revolucionarna ljevica), također poznata kao „Dev Sol”) („Revolutionary People's Liberation Army/Front/Party”) (Narodna oslobodilačka revolucionarna vojska/fronta/stranka).

                  24.

                  „Sendero Luminoso” – „SL” („Shining Path”) (Osvijetljeni put).

                  25.

                  „Teyrbazen Azadiya Kurdistan” – „TAK” (također poznata kao „Kurdistan Freedom Falcons” (Kurdistanski sokolovi slobode), također poznata kao „Kurdistan Freedom Hawks” (Kurdistanski jastrebovi slobode)).


title: Odluka Vijeća od 14. travnja 2014. o imenovanju člana i zamjenika člana Savjetodavnog odbora za sigurnost i zdravlje na radu za Hrvatsku

text:
               17.4.2014

               HR

               Službeni list Europske unije

               C 118/3

      ODLUKA VIJEĆA

   od 14. travnja 2014.
   o imenovanju člana i zamjenika člana Savjetodavnog odbora za sigurnost i zdravlje na radu za Hrvatsku
   2014/C 118/02
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Odluku Vijeća 2003/C 218/01 od 22. srpnja 2003. o osnivanju Savjetodavnog odbora za sigurnost i zaštitu zdravlja na radu (1), a posebno njezin članak 3.,
   uzimajući u obzir popis kandidata koji su Vijeću podnijele vlade država članica,
   budući da:

               (1)

               Vijeće je Odlukom od 22. travnja 2013. (2) imenovalo članove i zamjenike članova Savjetodavnog odbora za sigurnost i zdravlje na radu za razdoblje od 22. travnja 2013. do 28. veljače 2016.

               (2)

               Vlada Hrvatske predložila je nove kandidate za nekoliko mjesta koja treba popuniti,

         DONIJELO JE OVU ODLUKU:
   Članak 1.
   Članom i zamjenicima člana Savjetodavnog odbora za sigurnost i zdravlje na radu za razdoblje do 28. veljače 2016. imenuju se:

      PREDSTAVNICI SINDIKATA:

               Zemlja

               Član

               Zamjenik

               Hrvatska

               g. Zdenko MUČNJAK

               gđa Gordana PALAJSA
               g. Marko PALADA

         Članak 2.
   Članove i zamjenike članova koji još nisu predloženi Vijeće će imenovati kasnije.
   Članak 3.
   Ova Odluka stupa na snagu na dan donošenja.

      Sastavljeno u Luxembourgu 14. travnja 2014.

            Za Vijeće

            Predsjednik

         A. TSAFTARIS

      (1)  SL C 218, 13.9.2003., str. 1.

      (2)  SL C 120, 26.4.2013., str. 7.


title: 2013/476/EU: Odluka Vijeća od 26. rujna 2013. o izmjeni Odluke 2007/641/EZ o Republici Fidži i produljenju razdoblja njezine primjene

text:
               28.9.2013

               HR

               Službeni list Europske unije

               L 257/12

         ODLUKA VIJEĆA
   od 26. rujna 2013.
   o izmjeni Odluke 2007/641/EZ o Republici Fidži i produljenju razdoblja njezine primjene
   (2013/476/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 217.,
   uzimajući u obzir Sporazum o partnerstvu između članica Skupine afričkih, karipskih i pacifičkih država s jedne strane i Europske zajednice i njezinih država članica s druge strane, potpisan u Cotonouu 23. lipnja 2000. (1), kako je revidiran u Ouagadougouu u Burkini Faso 22. lipnja 2010. (2) („Sporazum o partnerstvu AKP—EU”), a posebno njegov članak 96.,
   uzimajući u obzir Unutarnji sporazum između predstavnika vlada država članica, koji su se sastali unutar Vijeća, o mjerama koje je potrebno poduzeti i postupcima koje je potrebno primijeniti za provedbu Sporazuma o partnerstvu AKP—EZ (3), a posebno njegov članak 3.,
   uzimajući u obzir Uredbu (EZ) br. 1905/2006 Europskog parlamenta i Vijeća od 18. prosinca 2006. o uspostavljanju instrumenta financiranja za razvojnu suradnju (4) („Instrument za razvojnu suradnju”), a posebno njezin članak 37.,
   uzimajući u obzir prijedlog Europske komisije,
   budući da:

               (1)

               Odluka Vijeća 2007/641/EZ (5) donesena je radi poduzimanja odgovarajućih mjera nakon kršenja bitnih elemenata iz članka 9. Sporazuma o partnerstvu AKP-EU i vrijednosti iz članka 3. Instrumenta za razvojnu suradnju.

               (2)

               Te su mjere produljene Odlukom Vijeća 2009/735/EZ (6) te nakon toga odlukama Vijeća 2010/208/EU (7), 2010/589/EU (8), 2011/219/EU (9), 2011/637/EU (10) i 2012/523/EU (11), s obzirom na to da ne samo što Republika Fidži još mora provesti važne obveze koje je preuzela tijekom savjetovanja održanih u travnju 2007. o bitnim elementima iz Sporazuma o partnerstvu AKP—EU i Instrumenta za razvojnu suradnju nego je došlo i do važnih nazadnih promjena u vezi s određenim brojem tih obveza.

               (3)

               Od travnja 2007. dogodile su se značajne promjene te će se obveze dogovorene s Republikom Fidži na odgovarajući način prespitati. Obveze će se preispitati u kontekstu političkog dijaloga i u svjetlu trenutačne pravne situacije. Trebalo bi nastaviti s mogućim ponovnim programiranjem buduće razvojne pomoći.

               (4)

               Odluka 2007/641/EZ prestaje vrijediti 30. rujna 2013. Primjereno je ažurirati tu odluku i produljiti njezinu valjanost na odgovarajući način.

               (5)

               Europska unija započet će politički dijalog u cilju preispitivanja i ažuriranja obveza preuzetih 2007. te prilagodbe odgovarajućih mjera u skladu s tim,

         DONIJELO JE OVU ODLUKU:
   Članak 1.
   Članak 3. drugi stavak Odluke 2007/641/EZ zamjenjuje se sljedećim:

      „Prestaje vrijediti 31. ožujka 2015. Redovito se preispituje najmanje svakih šest mjeseci.”

   Članak 2.
   Pismo u Prilogu ovoj Odluci upućeno je Republici Fidži.
   Članak 3.
   Ova Odluka stupa na snagu na dan donošenja.

      Sastavljeno u Bruxellesu 26. rujna 2013.

            Za Vijeće

            Predsjednik

         E. GUSTAS

      (1)  SL L 317, 15.12.2000., str. 3.

      (2)  SL L 287, 4.11.2010., str. 3.

      (3)  SL L 317, 15.12.2000., str. 376.

      (4)  SL L 378, 27.12.2006., str. 41.

      (5)  Odluka Vijeća 2007/641/EZ od 1. listopada 2007. o zaključenju savjetovanja s Republikom Fidži Otoci na temelju članka 96. Sporazuma o partnerstvu AKP—EZ i članka 37. Instrumenta za razvojnu suradnju (SL L 260, 5.10.2007., str. 15.).

      (6)  Odluka Vijeća 2009/735/EZ od 24. rujna 2009. o produljenju razdoblja primjene mjera iz Odluke 2007/641/EZ o zaključenju savjetovanja s Republikom Fidži Otoci na temelju članka 96. Sporazuma o partnerstvu AKP—EZ i članka 37. Instrumenta za razvojnu suradnju (SL L 262, 6.10.2009., str. 43.).

      (7)  Odluka Vijeća 2010/208/EU od 29. ožujka 2010. o izmjeni i produljenju Odluke 2007/641/EZ o zaključenju savjetovanja s Republikom Fidži Otoci na temelju članka 96. Sporazuma o partnerstvu AKP—EZ i članka 37. Instrumenta za razvojnu suradnju (SL L 89, 9.4.2010., str. 7.).

      (8)  Odluka Vijeća 2010/589/EU od 27. rujna 2010. o izmjeni i produljenju razdoblja primjene Odluke 2007/641/EZ o zaključenju savjetovanja s Republikom Fidži Otoci na temelju članka 96. Sporazuma o partnerstvu AKP—EU i članka 37. Instrumenta za razvojnu suradnju (SL L 260, 2.10.2010., str. 10.).

      (9)  Odluka Vijeća 2011/219/EU od 31. ožujka 2011. o izmjeni i produljenju razdoblja primjene Odluke 2007/641/EZ o zaključenju savjetovanja s Republikom Fidži Otoci na temelju članka 96. Sporazuma o partnerstvu AKP—EZ i članka 37. Instrumenta za razvojnu suradnju (SL L 93, 7.4.2011., str. 2.).

      (10)  Odluka Vijeća 2011/637/EU od 26. rujna 2011. o izmjeni i produljenju razdoblja primjene Odluke 2007/641/EZ o zaključenju savjetovanja s Republikom Fidži Otoci na temelju članka 96. Sporazuma o partnerstvu AKP—EZ i članka 37. Instrumenta za razvojnu suradnju (SL L 252, 28.9.2011., str. 1.).

      (11)  Odluka Vijeća 2012/523/EU od 24. rujna 2012. o izmjeni i produljenju razdoblja primjene Odluke 2007/641/EZ o zaključenju savjetovanja s Republikom Fidži Otoci na temelju članka 96. Sporazuma o partnerstvu AKP—EZ i članka 37. Instrumenta za razvojnu suradnju (SL L 263, 28.9.2012., str. 2.).

      PRILOG
      H.E. Ratu Epeli NAILATIKAU
      Predsjednik Republike Fidži
      Suva
      Republika Fidži
      Vaša ekscelencijo,
      Europska unija (EU) pridaje veliku važnost odredbama članka 9. Sporazuma o partnerstvu AKP-EU i članka 3. Instrumenta za razvojnu suradnju. Partnerstvo AKP-EU utemeljeno je na poštovanju ljudskih prava, demokratskim načelima i vladavini prava, što su bitni elementi Sporazuma o partnerstvu AKP-EU i čine temelj naših odnosa.
      Prošlo je šest godina otkad je EU donio odluku o odgovarajućim mjerama nakon vojnog udara iz 2006. i od tada je s Fidžijem dogovoren niz obveza.
      EU primjećuje da su od 2007. godine neke od dogovorenih obveza postale zastarjele, a neke je potrebno preispitati u svjetlu novog pravnog okvira Fidžija. Kako bismo imali odgovarajuću osnovu za ocjenu napretka koji je Fidži ostvario u provedbi reformi, trebamo zajedno preispitati te obveze, uzimajući u obzir postojeću situaciju i pravni okvir.
      EU je stoga odlučio uključiti u svoju novu odluku o odgovarajućim mjerama zahtjev da EU započne pojačan politički dijalog s Fidžijem u okviru članka 8. Sporazuma o partnerstvu AKP-EU. Cilj je toga zajedničko preispitivanje dogovorenih obveza iz 2007. i prilagodba odgovarajućih mjera (priloženih ovom pismu) kao nužni koraci prema osiguranju poštovanja ljudskih prava, obnove demokracije i poštovanja vladavine prava dok obje strane ne zaključe da je pojačana priroda dijaloga poslužila svojoj svrsi.
      Budući da na Fidžiju još uvijek postoje neka ograničenja određenih ljudskih prava i temeljnih sloboda i u svjetlu nužnog preispitivanja dogovorenih obveza, EU je odlučila produljiti odgovarajuće mjere za 18 mjeseci, do 31. ožujka 2015. Na taj će se način osigurati nužna fleksibilnost i EU-u i Fidžiju osigurati vrijeme koje im je potrebno da se dogovore oko obveza, da u skladu s tim prilagode odgovarajuće mjere i da vlada održi izbore planirane za rujan 2014.
      EU će pratiti ostvareni napredak prema ponovnoj uspostavi ustavne vladavine i na tome će se i dalje temeljiti buduće odluke o razvojnoj suradnji. U tom smislu, EU potvrđuje svoju spremnost da se uključi u pripreme za postupak programiranja 11. ERF-a i da pravodobno obavijesti o indikativnim nacionalnim dodijeljenim sredstvima u okviru tog procesa. Dovršetak, potpisivanje i provedba programskih dokumenata 11. ERF-a bit će planirani s demokratski izabranom vladom.
      Kada se na Fidžiju održe slobodni i pošteni izbori i kada on ispuni preispitane dogovorene obveze, na Fidžiju će se provesti preispitivanje misije iz članka 96. u skladu sa Sporazumom o partnerstvu AKP–EU. Na temelju dogovora o preporukama iz te ocjene mogu se tada za Fidži zaključiti odgovarajuće mjere iz članka 96.
      U cilju poticanja suradnje na temelju Sporazuma o partnerstvu AKP–EU i Instrumenta razvojne suradnje, EU poziva Privremenu vladu da se uključi u pojačani politički dijalog s EU-om koji bi trebao početi što je prije moguće.
      EU pozdravlja i suradnju s ministarskom kontaktnom skupinom Foruma pacifičkih otoka koja je osnovana radi praćenja napretka priprema Fidžija za izbore i obnove demokracije na Fidžiju te s veseljem iščekuje sljedeće korake prema transparentnom, participativnom i vjerodostojnom izbornom postupku koji će dovesti do slobodnih i poštenih izbora i obnove demokratske vladavine na Fidžiju.
      S poštovanjem,
      Sastavljeno u Bruxellesu

            Za Vijeće

         C. ASHTON

            Predsjednica

            Za Komisiju

         A. PIEBALGS

            Povjerenik

         PRILOG 1. PRILOGU
         Odgovarajuće mjere, koje će se prilagoditi nakon preispitivanja dogovorenih obveza u okviru pojačanog političkog dijaloga, su sljedeće:

                     —

                     humanitarna pomoć i izravna potpora civilnom društvu i ranjivom stanovništvu mogu se nastaviti,

                     —

                     dopušten je nastavak aktivnosti suradnje koje su u tijeku, posebno u okviru 8. i 9. ERF-a,

                     —

                     mogu se provoditi aktivnosti suradnje koje bi pomogle u obnovi demokracije i boljem upravljanju, osim u vrlo iznimnim okolnostima,

                     —

                     dopušten je nastavak provedbe pratećih mjera za reformu sektora šećera za 2006. Fidži je 19. lipnja 2007. na tehničkoj razini potpisao sporazum o financiranju. Napominje se da sporazum o financiranju sadrži odredbu o suspenziji,

                     —

                     dodijeljena kvota za šećer za 2007. je nula,

                     —

                     dodijeljena kvota za šećer za 2008. bila je dostupna pod uvjetom da se predoče dokazi o vjerodostojnoj i pravovremenoj pripremi izbora u skladu s dogovorenim obvezama; posebno u pogledu popisa stanovništva, ponovnog određivanja granica i reforme izbornog sustava u skladu s ustavom, te pod uvjetom da se poduzmu mjere kako bi se osiguralo funkcioniranje ureda za izbore, uključujući imenovanje nadzornika za izbore do 30. rujna 2007. u skladu s ustavom. Ta je dodijeljena kvota za šećer za 2008. izgubljena 31. prosinca 2009.,

                     —

                     dodijeljena kvota za šećer za 2009. ukinuta je u svibnju 2009. jer je Privremena vlada odlučila odgoditi opće izbore do rujna 2014.,

                     —

                     dodijeljena kvota za 2010. ukinuta je prije 1. svibnja 2010. jer nije ostvaren nikakav napredak u nastavku demokratskih postupaka; međutim, s obzirom na kritičnu situaciju u sektoru šećera, dio kvote stavljen je sa strane za izravnu pomoć stanovništvu koje izravno ovisi o proizvodnji šećera kako bi se ublažile negativne socijalne posljedice. Tim sredstvima izravno upravlja delegacija EU-a u Suvi i ne usmjeravaju se kroz Vladu,

                     —

                     može se započeti s pripremama za programiranje 11. ERF-a kako bi Fidži mogao pravovremeno biti obaviješten o indikativnom iznosu dodijeljenih sredstava,

                     —

                     moglo bi se razmotriti uvođenje posebne pomoći za pripremu i provedbu ključnih obveza, posebno za potporu pripremi i/ili održavanju izbora,

                     —

                     nema utjecaja na regionalnu suradnju i sudjelovanje Fidžija u njoj,

                     —

                     praćenje obveza bit će u skladu s uvjetima iz Priloga ovom pismu u vezi s redovnim dijalogom, učinkovitom suradnjom s ocjenom i misijama praćenja i izvješćivanja.

         PRILOG 2. PRILOGU

            OBVEZE DOGOVORENE S REPUBLIKOM FIDŽI OTOCI U 2007.

         A.   Poštovanje demokratskih načela

            Obveza br. 1.

         Slobodni i pošteni parlamentarni izbori održat će se u roku od 24 mjeseca od 1. ožujka 2007., podložno nalazima ocjene koju će izvršiti neovisni revizori koje će imenovati Tajništvo Foruma pacifičkih otoka. Postupci za pripremu održavanja izbora zajednički će se pratiti, prilagođavati i, prema potrebi, preispitati na temelju obostrano usuglašenih mjerila. Navedeno posebno uključuje:

                     —

                     da će Privremena vlada do 30. lipnja 2007. donijeti raspored s datumima za dovršetak raznih mjera koje će se poduzeti za pripremu novih parlamentarnih izbora,

                     —

                     da raspored navodi vremenske okvire za popis stanovništva, ponovno određivanje granica i izbornu reformu,

                     —

                     da će se utvrđivanje granica i izborna reforma provesti u skladu s Ustavom,

                     —

                     da će se poduzeti mjere kako bi se osiguralo funkcioniranje ureda za izbore, uključujući imenovanje nadzornika za izbore do 30. rujna 2007. u skladu s ustavom,

                     —

                     da će se imenovanje potpredsjednika provesti u skladu s ustavom.

            Obveza br. 2.

         Privremena vlada će, prilikom usvajanja većih zakonodavnih, fiskalnih i drugih političkih inicijativa i promjena, voditi računa o savjetovanju s civilnim društvom i ostalim relevantnim zainteresiranim stranama.
         B.   Vladavina prava

            Obveza br. 1.

         Privremena će vlada činiti sve što je u njezinoj moći da spriječi izjave sigurnosnih agencija kojima je namjera zastrašivanje.

            Obveza br. 2.

         Privremena će vlada poštovati ustav iz 1997. te će jamčiti uobičajeno i neovisno funkcioniranje ustavnih institucija, kao što je Fidžijska komisija za ljudska prava, Komisija za javne službe i Komisija za ustavna tijela. Očuvat će se bitna neovisnost i funkcioniranje Velikog vijeća poglavica.

            Obveza br. 3.

         U potpunosti će se poštovati neovisnost pravosuđa kojemu će biti omogućeno slobodno djelovanje, a njegove odluke će poštovati sve predmetne strane, a posebno:

                     —

                     Privremena se vlada obvezuje da će sud u skladu s člankom 138. stavkom 3. ustava biti imenovan do 15. srpnja 2007.,

                     —

                     bilo koje imenovanje i/ili razrješenje sudaca odsada se izvršava strogo u skladu s ustavnim odredbama i postupovnim pravilima,

                     —

                     vojska, policija ili Privremena vlada neće se ni u kojem slučaju i ni u kojem obliku miješati u sudski postupak, te će u potpunosti poštovati pravnu struku.

            Obveza br. 4.

         Svi kazneni postupci povezani s korupcijom odvijat će se kroz odgovarajuće pravosudne putove i svako drugo tijelo koje bi moglo biti osnovano za istraživanje navodnih slučaja korupcije djelovat će u okviru ustavnih ograničenja.
         C.   Ljudska prava i temeljne slobode

            Obveza br. 1.

         Privremena će vlada poduzeti sve odgovarajuće mjere kako bi omogućila istragu svih navoda o kršenjima ljudskih prava ili obradu u skladu s raznim postupcima i forumima na temelju zakona Fidži Otoka.

            Obveza br. 2.

         Privremena će vlada u svibnju 2007. ukinuti propise o izvanrednom stanju ako neće postojati nikakve prijetnje nacionalnoj sigurnosti, javnom redu i sigurnosti.

            Obveza br. 3.

         Privremena će vlada nastojati osigurati da Fidžijska komisija za ljudska prava djeluje potpuno neovisno i u skladu s ustavom.

            Obveza br. 4.

         Sloboda izražavanja i sloboda medija u svim oblicima bit će u potpunosti poštovane kako je predviđeno ustavom.
         D.   Praćenje izvršavanja obveza

            Obveza br. 1.

         Privremena se vlada obvezuje održavati redoviti dijalog kako bi se omogućila provjera postignutog napretka te predstavnicima/tijelima EU-a i Europske kom isije daje potpuni pristup informacijama o svim pitanjima povezanima s ljudskim pravima, mirnom ponovnom uspostavom demokracije i vladavinom prava na Fidžiju.

            Obveza br. 2.

         Privremena će vlada u potpunosti surađivati s misijama iz EU-a za ocjenu i praćenje napretka.

            Obveza br. 3.

         Privremena će vlada, počevši od 30. lipnja 2007., svaka tri mjeseca slati izvješća o napretku u vezi s bitnim elementima Sporazuma o partnerstvu AKP-EU i obvezama.
         Napominje se da se određena pitanja mogu učinkovito rješavati samo pragmatičnim pristupom koji priznaje stvarno stanje stvari i koji je usredotočen na budućnost.


title: 2004/641/EZ: Odluka Komisije od 14. rujna 2004. o izmjeni Odluke 2002/627/EZ o osnivanju Europske skupine regulatora za elektroničke komunikacijske mreže i usluge  Tekst značajan za EGP

text:
               13/Sv. 038

               HR

               Službeni list Europske unije

               106

         32004D0641

               L 293/30

               SLUŽBENI LIST EUROPSKE UNIJE

               14.09.2004.

      ODLUKA KOMISIJE

   od 14. rujna 2004.
   o izmjeni Odluke 2002/627/EZ o osnivanju Europske skupine regulatora za elektroničke komunikacijske mreže i usluge
   (Tekst značajan za EGP)
   (2004/641/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   budući da:

               (1)

               Odlukom Komisije 2002/627/EZ (1) osnovana je Europska skupina regulatora za elektroničke komunikacijske mreže i usluge.

               (2)

               Operativno iskustvo s ovom skupinom istaknulo je potrebu za pojašnjavanjem pitanja u vezi s članstvom u Skupini te za usredotočavanjem rada Skupine na zadatke vezane uz svakodnevan nadzor provedbe novog regulatornog okvira za elektroničke komunikacijske mreže i usluge.

               (3)

               Sve države članice osnovale su regulatorna tijela koja su odgovorna za svakodnevan nadzor nad tržištem elektroničkih komunikacija,

         ODLUČILA JE:
   Članak 1.
   Odluka 2002/627/EZ mijenja se kako slijedi:

               1.

               Članak 2. se briše.

               2.

               U članku 3. dodaje se sljedeći stavak:
               „Skupina savjetuje i pomaže Komisiji u vezi sa svim pitanjima koja se tiču elektroničkih komunikacijskih mreža i usluga u sklopu njezine nadležnosti, na vlastitu inicijativu ili na zahtjev Komisije.”

               3.

               Članak 4. zamjenjuje se sljedećim:
               „Članak 4.
               Članstvo
               1.   Ovu Skupinu čine voditelji nezavisnih državnih regulatornih tijela osnovanih u svakoj državi članici čija je prvenstvena odgovornost nadzor nad svakodnevnim funkcioniranjem tržišta elektroničkih komunikacijskih mreža i usluga, ili njihovi zastupnici.
               Iz svake države članice izabire se po jedan član. Komisija je zastupljena na primjerenoj razini i ona osigurava tajništvo Skupine.
               2.   Relevantna državna tijela iz stavka 1. navedena su u Prilogu. Komisija je dužna kontrolirati navedeni popis s obzirom na bilo kakve promjene u državama članicama u vezi s nazivima ili odgovornostima tih tijela.”

               4.

               Članak 5. mijenja se kako slijedi:

                           (a)

                           prvi stavak se briše;

                           (b)

                           u posljednjem stavku prva rečenica zamjenjuje se sljedećim:
                           „Stručnjaci iz zemalja Europskoga gospodarskog prostora koje nisu članice Europske unije te države kandidatkinje za pristupanje Europskoj uniji mogu sudjelovati u radu Skupine kao promatrači.”

               5.

               Tekst u Prilogu ovoj Odluci dodaje se kao Prilog.

         Članak 2.
   Ova Odluka stupa na snagu na dan objave u Službenom listu Europske unije.

      Sastavljeno u Bruxellesu 14. rujna 2004.

            Za Komisiju

         Olli REHN

            Član Komisije

      (1)  SL L 200, 30.7.2002., str. 38.
   ANEXO — PŘÍLOHA — BILAG — ANHANG — ANNEKS — ΠΑΡΑΡΤΗΜΑ — ANNEX — ANNEXE — ALLEGATO — PIELIKUMS — PRIEDAS — MELLÉKLET — ANNESS — BIJLAGE — ZAŁĄCZNIK — ANEXO — PRÍLOHA — PRILOGA — LIITE — BILAGA

      Popis članova Europske skupine regulatora

               Zemlja

               Nacionalno regulatorno tijelo

               Belgique/België

               Institut belge des services postaux et des télécommunications (IBPT)

               Belgisch Instituut voor postdiensten en telecommunicatie (BIPT)

               Česká republika

               Český telekomunikační úřad (ČTÚ)

               Danmark

               IT- og Telestyrelsen — National IT and Telecom Agency (NITA)

               Deutschland

               Regulierungsbehörde für Telekommunikation und Post (Reg TP)

               Eesti

               Sideamet (SIDEAMET)

               Ελλάδα

               Εθνική Επιτροπή Τηλεπικοινωνιών και Ταχυδρομείων

               Elláda

               National Telecommunications and Post Commission (EETT)

               España

               Comisión del Mercado de las Telecomunicaciones (CMT)

               France

               Autorité de Régulation des Télécommunications (ART)

               Ireland

               Commission for Communications Regulation (ComReg)

               Italia

               Autorità per le garanzie nelle comunicazioni (AGCOM)

               Kypros

               Office of the Commissioner of Telecommunications and Postal Regulation (OCTPR)

               Latvija

               Sabiedrisko pakalpojumu regulēšanas komisija (SPRK)

               Lietuva

               Ryšių reguliavimo tarnyba (RRT)

               Luxembourg

               Institut Luxembourgeois de Régulation (ILR)

               Magyarország

               Nemzeti Hírközlési Hatóság (NHH)

               Malta

               Malta Communications Authority (MCA)

               Nederland

               Onafhankelijke Post en Telecommunicatie Autoriteit (OPTA)

               Österreich

               Rundfunk und Telekom Regulierungs-GmbH (RTR)

               Polska

               Urząd Regulacji Telekomunikacji i Poczty (URTiP)

               Portugal

               ICP — Autoridade Nacional de Comunicações (ICP-ANACOM)

               Slovenija

               Agencija za telekomunikacije, radiodifuzijo in pošto Republike Slovenije (ATRP)

               Slovensko

               Telekomunikačný úrad Slovenskej republiky (TU SR)

               Suomi Finland

               Viestintävirasto Kommunikationsverket (FICORA)

               Sverige

               Post- och telestyrelsen (PTS)

               United Kingdom

               Office of Communications (Ofcom)


title: 2014/572/EU: Odluka Europskog parlamenta od 3. travnja 2014. o zatvaranju računa Europskog potpornog ureda za azil za financijsku godinu 2012.

text:
               5.9.2014

               HR

               Službeni list Europske unije

               L 266/190

         ODLUKA EUROPSKOG PARLAMENTA
   od 3. travnja 2014.
   o zatvaranju računa Europskog potpornog ureda za azil za financijsku godinu 2012.
   (2014/572/EU)
   EUROPSKI PARLAMENT,

               —

               uzimajući u obzir konačne godišnje financijske izvještaje Europskog potpornog ureda za azil za financijsku godinu 2012.,

               —

               uzimajući u obzir izvješće Revizorskog suda o godišnjim financijskim izvještajima Europskog potpornog ureda za azil za financijsku godinu 2012., zajedno s odgovorima Ureda (1),

               —

               uzimajući u obzir preporuku Vijeća od 18. veljače 2014. (05849/2014 – C7-0054/2014),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu Vijeća (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica (2), a posebno njezin članak 185.,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 208.,

               —

               uzimajući u obzir Uredbu (EU) br. 439/2010 Europskog parlamenta i Vijeća od 19. svibnja 2010. o osnivanju Europskog potpornog ureda za azil (4), a posebno njezin članak 35.,

               —

               uzimajući u obzir Uredbu Komisije (EZ, Euratom) br. 2343/2002 od 19. studenog 2002. o Okvirnoj financijskoj uredbi za tijela iz članka 185. Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (5),

               —

               uzimajući u obzir Delegiranu uredbu Komisije (EU) br. 1271/2013 od 30. rujna 2013. o Okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (6), a posebno njezin članak 108.,

               —

               uzimajući u obzir članak 77. i Prilog VI. Poslovniku,

               —

               uzimajući u obzir izvješće Odbora za proračunski nadzor i mišljenje Odbora za građanske slobode, pravosuđe i unutarnje poslove (A7-0187/2014),

               1.

               odobrava zatvaranje računa Europskog potpornog ureda za azil za financijsku godinu 2012.;

               2.

               nalaže svojem predsjedniku da ovu Odluku proslijedi glavnom direktoru Europskog potpornog ureda za azil, Vijeću, Komisiji i Revizorskom sudu te je da na objavu u Službenom listu Europske unije (serija L).

            Predsjednik

         Martin SCHULZ

            Glavni tajnik

         Klaus WELLE

      (1)  SL C 365, 13.12.2013., str. 73.

      (2)  SL L 248, 16.9.2002., str. 1.

      (3)  SL L 298, 26.10.2012., str. 1.

      (4)  SL L 132, 29.5.2010., str. 11.

      (5)  SL L 357, 31.12.2002., str. 72.

      (6)  SL L 328, 7.12.2013., str. 42.


title: Odluka Vijeća (EU) 2015/397 od 5. ožujka 2015. o utvrđivanju stajališta koje treba usvojiti u ime Europske unije u odgovarajućim odborima Gospodarske komisije Ujedinjenih naroda za Europu u vezi s prijedlozima izmjena pravilnikâ UN-a br. 3, 7, 13, 19, 23, 37, 38, 41, 43, 45, 48, 50, 51, 53, 55, 59, 75, 78, 86, 98, 99, 106, 107, 110, 112, 113, 117, 119, 123, 128 i 129, o drugoj izmjeni GTP-a UN-a br. 3 u vezi s kočnim sustavima motocikala te o trećoj izmjeni GTP-a UN-a br. 4 u vezi s globalnim postupkom certifikacije motora teških vozila

text:
               11.3.2015

               HR

               Službeni list Europske unije

               L 66/12

         ODLUKA VIJEĆA (EU) 2015/397
   od 5. ožujka 2015.
   o utvrđivanju stajališta koje treba usvojiti u ime Europske unije u odgovarajućim odborima Gospodarske komisije Ujedinjenih naroda za Europu u vezi s prijedlozima izmjena pravilnikâ UN-a br. 3, 7, 13, 19, 23, 37, 38, 41, 43, 45, 48, 50, 51, 53, 55, 59, 75, 78, 86, 98, 99, 106, 107, 110, 112, 113, 117, 119, 123, 128 i 129, o drugoj izmjeni GTP-a UN-a br. 3 u vezi s kočnim sustavima motocikala te o trećoj izmjeni GTP-a UN-a br. 4 u vezi s globalnim postupkom certifikacije motora teških vozila
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 114., u vezi s člankom 218. stavkom 9.,
   uzimajući u obzir prijedlog Europske komisije,
   budući da:

               (1)

               Unija je u skladu s Odlukom Vijeća 97/836/EZ (1) pristupila Sporazumu Gospodarske komisije Ujedinjenih naroda za Europu (UNECE) o prihvaćanju jednakih tehničkih propisa za vozila na kotačima, opremu i dijelove koji mogu biti ugrađeni i/ili upotrijebljeni u vozilima na kotačima i uvjetima za uzajamno priznavanje homologacija dodijeljenih na temelju tih propisa („Revidirani sporazum iz 1958.”).

               (2)

               Unija je u skladu s Odlukom Vijeća 2000/125/EZ (2) pristupila Sporazumu o utvrđivanju globalnih tehničkih propisa za vozila na kotačima, opremu i dijelove koji mogu biti ugrađeni i/ili upotrijebljeni u vozilima na kotačima („Usporedni sporazum”).

               (3)

               Direktivom 2007/46/EZ Europskog parlamenta i Vijeća (3) zamijenjeni su sustavi homologacije država članica postupkom homologacije Unije te je uspostavljen usklađeni okvir s administrativnim odredbama i općim tehničkim zahtjevima za sva nova vozila, sustave, sastavne dijelove i zasebne tehničke jedinice. Tom su se Direktivom pravilnici UN-a uvrstili u sustav homologacije tipa EU-a, kao zahtjevi za homologaciju tipa ili kao alternative zakonodavstvu Unije. Od donošenja te Direktive pravilnici UN-a sve više zamjenjuju zakonodavstvo Unije u okviru homologacije tipa EU-a.

               (4)

               S obzirom na iskustvo i tehnički napredak, potrebno je prilagoditi zahtjeve koji se odnose na određene elemente ili značajke obuhvaćene pravilnicima UN-a br. 3, 7, 13, 19, 23, 37, 38, 41, 43, 45, 48, 50, 51, 53, 55, 59, 75, 78, 86, 98, 99, 106, 107, 110, 112, 113, 117, 119, 123, 128 i 129, GTP-om UN-a br. 3 u vezi s kočnim sustavima motocikala i GTP-om UN-a br. 4 u vezi s globalnim postupkom certifikacije motora teških vozila.

               (5)

               Stoga je potrebno usvojiti stajalište koje treba usvojiti u ime Unije u Upravnom odboru Revidiranog sporazuma iz 1958. te u Izvršnom odboru Usporednog sporazuma u pogledu donošenja tih akata UN-a,

         DONIJELO JE OVU ODLUKU:
   Članak 1.
   Stajalište koje treba usvojiti u ime Unije na sastanku Upravnog odbora Revidiranog sporazuma iz 1958. te Izvršnog odbora Usporednog sporazuma od 10. do 13. ožujka 2015. jest da se glasuje u korist akata UN-a navedenih u Prilogu ovoj Odluci.
   Članak 2.
   Ova Odluka stupa na snagu na dan donošenja.

      Sastavljeno u Bruxellesu 5. ožujka 2015.

            Za Vijeće

            Predsjednica

         D. REIZNIECE-OZOLA

      (1)  Odluka Vijeća 97/836/EZ od 27. studenoga 1997. s obzirom na pristupanje Europske zajednice Sporazumu Gospodarske komisije Ujedinjenih naroda za Europu o prihvaćanju jednakih tehničkih propisa za vozila na kotačima, opremu i dijelove koji mogu biti ugrađeni i/ili upotrijebljeni u vozilima na kotačima i uvjetima za uzajamno priznavanje homologacija dodijeljenih na temelju tih propisa („Revidirani Sporazum iz 1958.”) (SL L 346, 17.12.1997., str. 78.).

      (2)  Odluka Vijeća 2000/125/EZ od 31. siječnja 2000. o sklapanju Sporazuma o utvrđivanju globalnih tehničkih propisa za vozila na kotačima, opremu i dijelove koji mogu biti ugrađeni i/ili upotrijebljeni u vozilima na kotačima („Usporedni sporazum”) (SL L 35, 10.2.2000., str. 12.).

      (3)  Direktiva 2007/46/EZ Europskog parlamenta i Vijeća od 5. rujna 2007. o uspostavi okvira za homologaciju motornih vozila i njihovih prikolica te sustava, sastavnih dijelova i zasebnih tehničkih jedinica namijenjenih za takva vozila (Okvirna direktiva) (SL L 263, 9.10.2007., str. 1.).

      PRILOG

                  Prijedlog dodatka 16 nizu izmjena 02 Pravilnika br. 3 (katadiopterski uređaji)

                  ECE/TRANS/WP.29/2015/14

                  Prijedlog dodatka 24 nizu izmjena 02 Pravilnika br. 7 (pozicijska, kočna i gabaritna svjetla)

                  ECE/TRANS/WP.29/2015/15

                  Prijedlog dodatka 13 nizu izmjena 11 Pravilnika br. 13 (kočni sustavi teških vozila)

                  ECE/TRANS/WP.29/2015/6

                  Prijedlog dodatka 8 nizu izmjena 04 Pravilnika br. 19 (prednja svjetla za maglu)

                  ECE/TRANS/WP.29/2015/16

                  Prijedlog dodatka 20 Pravilniku br. 23 (svjetla za vožnju unatrag)

                  ECE/TRANS/WP.29/2015/17

                  Prijedlog dodatka 44 nizu izmjena 03 Pravilnika br. 37 (žarulje sa žarnom niti)

                  ECE/TRANS/WP.29/2015/18

                  Prijedlog dodatka 17 Pravilniku br. 38 (stražnja svjetla za maglu)

                  ECE/TRANS/WP.29/2015/19

                  Prijedlog dodatka 2 nizu izmjena 04 Pravilnika br. 41 (emisija buke motocikla)

                  ECE/TRANS/WP.29/2015/2

                  Prijedlog dodatka 4 nizu izmjena 01 Pravilnika br. 43 (sigurnosna stakla)

                  ECE/TRANS/WP.29/2015/11

                  Ispravak 5 revizije 3 Pravilnika br. 43 (sigurnosna stakla)

                  ECE/TRANS/WP.29/2015/34

                  Prijedlog dodatka 9 nizu izmjena 01 Pravilnika br. 45 (uređaj za čišćenje glavnih svjetala)

                  ECE/TRANS/WP.29/2015/20

                  Prijedlog dodatka 6 nizu izmjena 06 Pravilnika br. 48 (ugradnja uređaja za osvjetljenje i svjetlosnu signalizaciju)

                  ECE/TRANS/WP.29/2015/21
                  ECE/TRANS/WP.29/2015/21/Corr.1

                  Prijedlog dodatka 8 nizu izmjena 05 Pravilnika br. 48 (ugradnja uređaja za osvjetljenje i svjetlosnu signalizaciju)

                  ECE/TRANS/WP.29/2015/22
                  ECE/TRANS/WP.29/2015/22/Corr.1

                  Prijedlog dodatka 15 nizu izmjena 04 Pravilnika br. 48 (ugradnja uređaja za osvjetljenje i svjetlosnu signalizaciju)

                  ECE/TRANS/WP.29/2015/23
                  ECE/TRANS/WP.29/2015/23/Corr.1

                  Prijedlog dodatka 17 Pravilniku br. 50 (pozicijska, kočna i svjetla pokazivača smjera za mopede i motocikle)

                  ECE/TRANS/WP.29/2015/24

                  Prijedlog niza izmjena 03 Pravilnika br. 51 (buka vozila kategorije M i N)

                  ECE/TRANS/WP.29/2015/3

                  Prijedlog dodatka 15 nizu izmjena 01 Pravilnika br. 53 (ugradnja uređaja za osvjetljenje i svjetlosnu signalizaciju za vozila kategorije L3)

                  ECE/TRANS/WP.29/2015/25
                  ECE/TRANS/WP.29/2015/25/Corr.1
                  ECE/TRANS/WP.29/2015/25/Corr.2

                  Prijedlog dodatka 4 nizu izmjena 01 Pravilnika br. 55 (mehaničke spojnice)

                  ECE/TRANS/WP.29/2015/7

                  Prijedlog niza izmjena 02 Pravilnika br. 59 (zamjenski sustavi za smanjenje buke)

                  ECE/TRANS/WP.29/2015/4

                  Prijedlog dodatka 15 Pravilniku br. 75 (gume za motocikle/mopede)

                  ECE/TRANS/WP.29/2015/8

                  Prijedlog dodatka 2 nizu izmjena 03 Pravilnika br. 78 (kočni sustavi vozila kategorije L)

                  ECE/TRANS/WP.29/2015/9

                  Prijedlog dodatka 6 Pravilniku br. 86 (ugradnja uređaja za osvjetljenje i svjetlosnu signalizaciju za poljoprivredne traktore)

                  ECE/TRANS/WP.29/2015/26

                  Prijedlog dodatka 6 nizu izmjena 01 Pravilnika br. 98 (glavna svjetla sa svjetlosnim izvorima s izbojem u plinu)

                  ECE/TRANS/WP.29/2015/27

                  Prijedlog dodatka 10 Pravilniku br. 99 (svjetlosni izvori s izbojem u plinu)

                  ECE/TRANS/WP.29/2015/28

                  Prijedlog dodatka 12 izmjenama Pravilnika br. 106 (gume za poljoprivredna vozila)

                  ECE/TRANS/WP.29/2015/10

                  Prijedlog dodatka 2 nizu izmjena 06 Pravilnika br. 107 (vozila kategorija M2 i M3)

                  ECE/TRANS/WP.29/2014/77

                  Prijedlog dodatka 3 nizu izmjena 05 Pravilnika br. 107 (vozila kategorija M2 i M3)

                  ECE/TRANS/WP.29/2015/12

                  Prijedlog dodatka 3 nizu izmjena 06 Pravilnika br. 107 (vozila kategorija M2 i M3)

                  ECE/TRANS/WP.29/2015/44

                  Prijedlog dodatka 3 nizu izmjena 01 Pravilnika br. 110 (vozila s pogonom na stlačeni prirodni plin/ukapljeni prirodni plin)

                  ECE/TRANS/WP.29/2015/13

                  Prijedlog dodatka 6 nizu izmjena 01 Pravilnika br. 112 (glavna svjetla koja emitiraju asimetrični kratki snop)

                  ECE/TRANS/WP.29/2015/29

                  Prijedlog dodatka 5 nizu izmjena 01 Pravilnika br. 113 (glavna svjetla koja emitiraju simetrični kratki snop)

                  ECE/TRANS/WP.29/2015/30

                  Prijedlog dodatka 7 nizu izmjena 02 Pravilnika br. 117 (gume, otpor kotrljanja, buka od kotrljanja i prianjanje na mokroj podlozi)

                  ECE/TRANS/WP.29/2015/5

                  Prijedlog dodatka 4 nizu izmjena 01 Pravilnika br. 119 (svjetla za osvjetljavanje ceste pri skretanju vozila)

                  ECE/TRANS/WP.29/2015/31

                  Prijedlog dodatka 7 nizu izmjena 01 Pravilnika br. 123 (prilagodljivi sustav prednjih svjetala (AFS))

                  ECE/TRANS/WP.29/2015/32

                  Prijedlog dodatka 4 Pravilniku br. 128 (svjetlosni izvor sa svjetlećom (LED) diodom)

                  ECE/TRANS/WP.29/2015/33
                  ECE/TRANS/WP.29/2015/33/Corr.1

                  Prijedlog dodatka 4 Pravilniku br. 129 (unaprijeđeni sustavi za sigurnosno vezivanje djeteta)

                  ECE/TRANS/WP.29/2015/43

                  Druga izmjena globalnog tehničkog pravilnika br. 3 (kočni sustavi motocikala)

                  ECE/TRANS/WP.29/2015/38
                  ECE/TRANS/WP.29/2015/39
                  ECE/TRANS/WP.29/AC.3/37

                  Treća izmjena globalnog tehničkog pravilnika br. 4 (globalni postupak certifikacije motora teških vozila (WHDC))

                  ECE/TRANS/WP.29/2014/84
                  ECE/TRANS/WP.29/2014/85
                  ECE/TRANS/WP.29/AC.3/29
                  ECE/TRANS/WP.29/AC.3/38


title: 2013/790/EU: Odluka Vijeća оd 13. prosinca 2013. o prihvaćanju u ime Europske unije izmjene članaka 25. i 26. Konvencije o zaštiti i uporabi prekograničnih vodotoka i međunarodnih jezera

text:
               21.12.2013

               HR

               Službeni list Europske unije

               L 349/98

         ODLUKA VIJEĆA
   оd 13. prosinca 2013.
   o prihvaćanju u ime Europske unije izmjene članaka 25. i 26. Konvencije o zaštiti i uporabi prekograničnih vodotoka i međunarodnih jezera
   (2013/790/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 192. stavak 1. u vezi s člankom 218. stavkom 6. točkom (a),
   uzimajući u obzir prijedlog Europske komisije,
   uzimajući u obzir suglasnost Europskog parlamenta
   budući da:

               (1)

               Europska unija stranka je Konvencije o zaštiti i uporabi prekograničnih vodotoka i međunarodnih jezera („Konvencija”) nakon njezinog odobrenja 1995. (1)

               (2)

               Glavna svrha Konvencije uspostava je okvira za bilateralnu i multilateralnu suradnju radi sprečavanja i kontrole zagađenja prekograničnih vodotoka i osiguranja racionalnog korištenja vodnih resursa u zemljama članicama Gospodarske komisije Ujedinjenih naroda za Europu (UNECE).

               (3)

               Stranke Konvencije na svojem sastanku 2003. izrazile su želju dozvoliti državama koje se nalaze izvan regije UNECE-a da postanu stranke Konvencije radi promicanja suradnje u vezi s riječnim slivovima u cijelom svijetu.

               (4)

               Druge konvencije UNECE-a o okolišu, primjerice Konvencija o pristupu pravosuđu u pitanjima okoliša i Konvencija o procjeni utjecaja na okoliš preko državnih granica, otvorene su za države koje se nalaze izvan regije UNECE-a.

               (5)

               Europska zajednica sudjelovala je 2003. na sastanku stranaka na kojem je donesena izmjena kojom se omogućuje pristupanje Konvenciji svakoj državi koja je članica Ujedinjenih naroda po odobrenju sastanka stranaka.

               (6)

               Izmjena će stupiti na snagu nakon prihvaćanja od strane svih država i organizacija koje su bile stranke Konvencije 28. studenoga 2003.

               (7)

               Izmjenu bi trebalo prihvatiti u ime Unije,

         DONIJELO JE OVU ODLUKU:
   Članak 1.
   Izmjena članaka 25. i 26. Konvencije („izmjena”) o zaštiti i uporabi prekograničnih vodotoka i međunarodnih jezera („Konvencija”), kojom se otvara pristupanje Konvenciji svim državama članicama Ujedinjenih naroda i koja je usvojena na trećem sastanku stranaka, prihvaća se u ime Unije.
   Tekst izmjene priložen je ovoj Odluci.
   Članak 2.
   Predsjednik Vijeća imenuje osobu ovlaštenu da, u ime Unije, položi ispravu o prihvatu izmjene u skladu s člankom 21. stavkom 4. Konvencije, kako bi se izrazila suglasnost Unije da bude obvezana tom izmjenom.
   Članak 3.
   Ova Odluka stupa na snagu na dan donošenja.

      Sastavljeno u Bruxellesu 13. prosinca 2013.

            Za Vijeće

            Predsjednik

         V. MAZURONIS

      (1)  SL L 186, 5.8.1995., str. 42.

      IZMJENA KONVENCIJE O VODAMA

                  (a)

                  U članku 25. Konvencije iza stavka 2. umeće se novi stavak koji glasi:
                  „3.   Svaka druga država koja nije navedena u stavku 2., a koja je članica Ujedinjenih naroda može pristupiti Konvenciji po odobrenju sastanka stranaka. U svojoj ispravi o pristupu, takva država daje izjavu u kojoj navodi da je odobrenje za njezino pristupanje Konvenciji dobiveno od sastanka stranaka te navodi datum kada je to odobrenje dobiveno. Sastanak stranaka neće razmatrati odobravanje bilo kojeg takvog zahtjeva za pristupanje članica Ujedinjenih naroda dok ovaj stavak ne stupi na snagu za sve države i organizacije koje su bile stranke Konvencije 28. studenoga 2003.”,
                  a ostali se stavci u skladu s tim prenumeriraju;

                  (b)

                  U članku 26. stavku 3., iza riječi „navedenu u članku 23.” umeću se riječi „ili u članku 25. stavku 3.”


title: Odluka Europskog parlamenta (EU) 2016/1474 od 28. travnja 2016. o razrješnici za izvršenje općeg proračuna Europske unije za financijsku godinu 2014., dio X. – Europska služba za vanjsko djelovanje

text:
               14.9.2016

               HR

               Službeni list Europske unije

               L 246/141

         ODLUKA EUROPSKOG PARLAMENTA (EU) 2016/1474
   od 28. travnja 2016.
   o razrješnici za izvršenje općeg proračuna Europske unije za financijsku godinu 2014., dio X. – Europska služba za vanjsko djelovanje
   EUROPSKI PARLAMENT,

               —

               uzimajući u obzir opći proračun Europske unije za financijsku godinu 2014. (1),

               —

               uzimajući u obzir konsolidirane godišnje financijske izvještaje Europske unije za financijsku godinu 2014. (COM(2015) 377 – C8-0208/2015) (2),

               —

               uzimajući u obzir godišnje izvješće Revizorskog suda o izvršenju proračuna za financijsku godinu 2014., s odgovorima institucija (3),

               —

               uzimajući u obzir izjavu o jamstvu (4) u pogledu pouzdanosti računovodstvene dokumentacije te zakonitosti i pravilnosti povezanih transakcija, koju je podnio Revizorski sud za financijsku godinu 2014., u skladu s člankom 287. Ugovora o funkcioniranju Europske unije,

               —

               uzimajući u obzir članak 314. stavak 10. te članke 317., 318. i 319. Ugovora o funkcioniranju Europske unije,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i stavljanju izvan snage Uredbe Vijeća (EZ, Euratom) br. 1605/2002 (5), a posebno njezine članke 55., 99. i od 164. do 167.,

               —

               uzimajući u obzir članak 94. Poslovnika i Prilog V. Poslovniku,

               —

               uzimajući u obzir izvješće Odbora za proračunski nadzor i mišljenje Odbora za vanjske poslove (A8-0136/2016),

               1.

               daje razrješnicu Visokoj predstavnici Unije za vanjske poslove i sigurnosnu politiku za izvršenje proračuna Europske službe za vanjsko djelovanje za financijsku godinu 2014.;

               2.

               iznosi svoje primjedbe u Rezoluciji u nastavku;

               3.

               nalaže svojem predsjedniku da ovu Odluku i Rezoluciju, koja je njezin sastavni dio, proslijedi Europskoj službi za vanjsko djelovanje, Europskom vijeću, Vijeću, Komisiji, Sudu Europske unije, Revizorskom sudu, Europskom ombudsmanu, Europskom nadzorniku za zaštitu podataka te da ih da na objavu u Službenom listu Europske unije (serija L).

            Predsjednik

         Martin SCHULZ

            Glavni tajnik

         Klaus WELLE

      (1)  SL L 51, 20.2.2014.

      (2)  SL C 377, 13.11.2015., str. 1.

      (3)  SL C 373, 5.11.2015., str. 1.

      (4)  SL C 377, 13.11.2015., str. 146.

      (5)  SL L 298, 26.10.2012., str. 1.


title: 2002/596/EZ: Odluka Vijeća od 19. srpnja 2002. o posljedicama isteka Ugovora o osnivanju Europske zajednice za ugljen i čelik (EZUČ-a) na međunarodne sporazume koje je sklopio EZUČ

text:
               11/Sv. 006

               HR

               Službeni list Europske unije

               57

         32002D0596

               L 194/36

               SLUŽBENI LIST EUROPSKE UNIJE

               19.07.2002.

      ODLUKA VIJEĆA

   od 19. srpnja 2002.
   o posljedicama isteka Ugovora o osnivanju Europske zajednice za ugljen i čelik (EZUČ-a) na međunarodne sporazume koje je sklopio EZUČ
   (2002/596/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 133. u vezi s člankom 300. stavkom 1.,
   uzimajući u obzir prijedlog Komisije,
   budući da:

               (1)

               Temeljem odredbi iz članka 97. Ugovora o EZUČ-u, isti ističe 23. srpnja 2002.

               (2)

               EZUČ je sklopio više međunarodnih sporazuma s trećim zemljama.

               (3)

               Ti sporazumi ne predviđaju mogućnost isteka Ugovora o EZUČ-u.

               (4)

               Sadržaj obuhvaćen Ugovorom o EZUČ-u po njegovu će isteku obuhvatiti Ugovor o osnivanju Europske zajednice (EZ), uključujući njegov članak 133.

               (5)

               Predstavnici vlada država članica, koji su se sastali unutar Vijeća, odlučili su da EZ preuzme prava i obveze koje proizlaze iz međunarodnih sporazuma koje je sklopio EZUČ (1).

               (6)

               Smatra se da je u interesu EZ-a održati na snazi te međunarodne sporazume i nakon isteka Ugovora o EZUČ-u te da bi ih trebalo prenijeti na EZ.

               (7)

               U nekima od tih sporazuma mogle bi biti potrebne tehničke izmjene kako bi se uskladili s propisima EZ-a.

               (8)

               Prema tomu, potrebno je izvijestiti dotične treće zemlje,

         ODLUČILO JE:
   Članak 1.
   EZ od 24. srpnja 2002. preuzima prava i obveze koje proizlaze iz međunarodnih sporazuma koje je EZUČ sklopio s trećim zemljama.
   Članak 2.
   Komisija izvješćuje dotične treće zemlje da je EZ preuzela prava i obveze EZUČ-a koje proizlaze iz dotičnih sporazuma. Povrh toga, ona provodi sve potrebne tehničke izmjene kako bi uskladila sporazume s propisima EZ-a te, po potrebi, pregovara o izmjenama tih sporazuma.
   Članak 3.
   Ova Odluka stupa na snagu dan nakon objave u Službenom listu Europskih zajednica.
   Ova se Odluka primjenjuje od 24. srpnja 2002.

      Sastavljeno u Bruxellesu 19. srpnja 2002.

            Za Vijeće

            Predsjednik

         T. PEDERSEN

      (1)  SL L 194, 23.7.2002., str. 35.


title: Odluka Vijeća (EU) 2016/1817 od 7. listopada 2016. o imenovanju zamjenika člana Odbora regija, kojeg je predložila Kraljevina Španjolska

text:
               14.10.2016

               HR

               Službeni list Europske unije

               L 278/45

         ODLUKA VIJEĆA (EU) 2016/1817
   od 7. listopada 2016.
   o imenovanju zamjenika člana Odbora regija, kojeg je predložila Kraljevina Španjolska
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 305.,
   uzimajući u obzir prijedlog španjolske vlade,
   budući da:

               (1)

               Vijeće je 26. siječnja 2015., 5. veljače 2015. i 23. lipnja 2015. donijelo odluke (EU) 2015/116 (1), (EU) 2015/190 (2) i (EU) 2015/994 (3) o imenovanju članova i zamjenikâ članova Odbora regija za razdoblje od 26. siječnja 2015. do 25. siječnja 2020. Odlukom Vijeća (EU) 2015/1792 (4)5. listopada 2015. gđu Maríju Victoriju PALAU TÁRREGA zamijenila je gđa Elena CEBRIÁN CALVO u svojstvu zamjenika člana.

               (2)

               Mjesto zamjenika člana Odbora regija postalo je slobodno istekom mandata gđe Elene CEBRIÁN CALVO,

         DONIJELO JE OVU ODLUKU:
   Članak 1.
   Sljedeća osoba imenuje se zamjenikom člana Odbora regija do kraja tekućeg mandata koji istječe 25. siječnja 2020.:

               —

               g. D. Joan CALABUIG RULL, Delegado para la Unión Europea y Relaciones Externas de la Generalidad Valenciana.

         Članak 2.
   Ova Odluka stupa na snagu na dan donošenja.

      Sastavljeno u Bruxellesu 7. listopada 2016.

            Za Vijeće

            Predsjednik

         M. LAJČÁK

      (1)  Odluka Vijeća (EU) 2015/116 od 26. siječnja 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 20, 27.1.2015., str. 42.).

      (2)  Odluka Vijeća (EU) 2015/190 od 5. veljače 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 31, 7.2.2015., str. 25.).

      (3)  Odluka Vijeća (EU) 2015/994 od 23. lipnja 2015. o imenovanju članova Odbora regija i zamjenika članova za razdoblje od 26. siječnja 2015. do 25. siječnja 2020. (SL L 159, 25.6.2015., str. 70.).

      (4)  Odluka Vijeća (EU) 2015/1792 od 5. listopada 2015. o imenovanju pet španjolskih članova i pet španjolskih zamjenika članova Odbora regija (SL L 260, 7.10.2015., str. 28.).


title: 71/238/EEZ: Odluka Vijeća od 14. lipnja 1971. o primjeni članka 51. Ugovora na francuske prekomorske departmane

text:
               01/Sv. 002

               HR

               Službeni list Europske unije

               7

         31971D0238

               L 149/1

               SLUŽBENI LIST EUROPSKE UNIJE

               14.06.1971.

      ODLUKA VIJEĆA

   od 14. lipnja 1971.
   o primjeni članka 51. Ugovora na francuske prekomorske departmane
   (71/238/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegov članak 227. stavak 2.,
   uzimajući u obzir prijedlog Komisije (1),
   uzimajući u obzir mišljenje Skupštine (2),
   uzimajući u obzir mišljenje Gospodarskog i socijalnog odbora,
   budući da sukladno članku 227. stavku 2. podstavku 2. Vijeće određuje uvjete prema kojima se odredbe Ugovora koje nisu navedene u članku 227. stavku 2. podstavku 1., a posebno one iz članka 51. Ugovora, trebaju primjenjivati na francuske prekomorske departmane;
   budući da se sukladno članku 1. i Prilogu A Uredbi br. 3 o socijalnoj sigurnosti radnika migranata (3) ta Uredba primjenjivala na francuske prekomorske departmane i Alžir; budući da se Uredbom br. 109/65/EEZ od 30. srpnja 1965. (4) Alžir briše iz Priloga A Uredbi br. 3;
   budući da se Odlukom Vijeća od 15. listopada 1968. (5) utvrđuje da članci 48. i 49. Ugovora kao i mjere poduzete pri provedbi tih članaka postaju primjenjive na francuske prekomorske departmane;
   budući da postoje razlozi da se i članak 51. Ugovora primjenjuje na te departmane,
   ODLUČILO JE:
   Članak 1.
   Članak 51. Ugovora o osnivanju Europske ekonomske zajednice i mjere poduzete pri provedbi tog članka primjenjuju se na francuske prekomorske departmane.
   Članak 2.
   Ova se Odluka objavljuje u Službenom listu Europskih zajednica u dijelu „Zakonodavstvo I”. Ona stupa na snagu prvoga dana sedmoga mjeseca od objave provedbene Uredbe iz članka 97. Uredbe Vijeća (EEZ) br. 1408/71 od 14. lipnja 1971. o primjeni sustava socijalne sigurnosti na radnike koji primaju plaću i njihove obitelji, koji se kreću unutar Zajednice (6).

      Sastavljeno u Luxembourgu 14. lipnja 1971.

            Za Vijeće

            Predsjednik

         M. COINTAT

      (1)  SL 194, 28.10.1966., str. 3359/66. s ispravkom u SL 85, 3.3.1967.

      (2)  SL C 10, 14.2.1968., str. 42.

      (3)  SL 30, 16.12.1958., str. 561./58. – 596./58.

      (4)  SL 125, 9.7.1965., str. 2124./65. – 2130./65.

      (5)  SL L 257, 19.10.1968., str. 1.

      (6)  SL 149, 5.7.1971., str. 2.


               9.3.2016

               HR

               Službeni list Europske unije

               C 93/364

         P7_TA(2013)0349
   Imenovanje Luigija Berlinguera u odbor osnovan u skladu s člankom 255. UFEU-a
   Odluka Europskog parlamenta od 10. rujna 2013. kojom se predlaže imenovanje Luigija Berlinguera za člana odbora osnovanog prema članku 255. Ugovora o funkcioniranju Europske unije (2013/2161(INS))
   (2016/C 093/38)

      Europski parlament,

               —

               uzimajući u obzir drugi stavak članka 255. Ugovora o funkcioniranju Europske unije (UFEU),

               —

               uzimajući u obzir članak 107.a Poslovnika,

               A.

               budući da Luigi Berlinguer zadovoljava uvjete utvrđene drugim stavkom članka 255. UFEU-a;

               1.

               predlaže Luigija Berlinguera za člana odbora;

               2.

               nalaže svojem predsjedniku da ovu odluku proslijedi predsjedniku Suda.


title: Odluka Vijeća (ZVSP) 2016/50 od 18. siječnja 2016. o izmjeni Odluke 2014/219/ZVSP o misiji ZSOP-a Europske unije u Maliju (EUCAP Sahel Mali)

text:
               19.1.2016

               HR

               Službeni list Europske unije

               L 12/48

         ODLUKA VIJEĆA (ZVSP) 2016/50
   od 18. siječnja 2016.
   o izmjeni Odluke 2014/219/ZVSP o misiji ZSOP-a Europske unije u Maliju (EUCAP Sahel Mali)
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 28., članak 42. stavak 4. i članak 43. stavak 2.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 15. travnja 2014. donijelo Odluku 2014/219/ZVSP (1) o misiji ZSOP-a Europske unije u Maliju (EUCAP Sahel Mali), koja se primjenjuje 24 mjeseca od pokretanja misije EUCAP Sahel Mali.

               (2)

               Vijeće je 19. siječnja 2015. donijelo Odluku (ZVSP) 2015/76 (2) o izmjeni Odluke 2014/219/ZVSP, kojom je pokrenuta misija EUCAP Sahel Mali 15. siječnja 2015. s dodijeljenim financijskim referentnim iznosom za razdoblje do 14. siječnja 2016.

               (3)

               Odluku 2014/219/ZVSP trebalo bi izmijeniti kako bi se omogućio financijski referentni iznos za razdoblje od 15. siječnja 2016. do 14. siječnja 2017.,

         DONIJELO JE OVU ODLUKU:
   Članak 1.
   Odluka 2014/219/ZVSP mijenja se kako slijedi:

               1.

               U članak 14. stavak 1. dodaje se sljedeći podstavak:
               „Financijski referentni iznos namijenjen pokrivanju izdataka povezanih s misijom EUCAP Sahel Mali u razdoblju od 15. siječnja 2016. do 14. siječnja 2017. iznosi 14 850 000 EUR.”

               2.

               Članak 14. stavak 2. zamjenjuje se sljedećim:
               „2.   Svim se izdacima upravlja u skladu s postupcima i pravilima koji se primjenjuju na opći proračun Unije. Sudjelovanje fizičkih i pravnih osoba u dodjeli ugovora o javnoj nabavi koje dodjeljuje misija EUCAP Sahel Mali otvoreno je bez ograničenjâ. Osim toga, na robu koju kupuje misija EUCAP Sahel Mali ne primjenjuje se pravilo o podrijetlu robe. Podložno odobrenju Komisije, misija EUCAP Sahel Mali može s državama članicama, državom domaćinom, trećim državama sudionicama te ostalim međunarodnim akterima sklapati tehničke sporazume o nabavi opreme, usluga i prostora za misiju EUCAP Sahel Mali.”

         Članak 2.
   Ova Odluka stupa na snagu na dan donošenja.
   Primjenjuje se od 15. siječnja 2016.

      Sastavljeno u Bruxellesu 18. siječnja 2016.

            Za Vijeće

            Predsjednica

         F. MOGHERINI

      (1)  Odluka Vijeća 2014/219/ZVSP od 15. travnja 2014. o misiji ZSOP-a Europske unije u Maliju (EUCAP Sahel Mali) (SL L 113, 16.4.2014., str. 21.).

      (2)  Odluka Vijeća (ZVSP) 2015/76 od 19. siječnja 2015. o pokretanju misije ZSOP-a Europske unije u Maliju (EUCAP Sahel Mali) i izmjeni Odluke 2014/219/ZVSP (SL L 13, 20.1.2015., str. 5.).


title: Odluka Komisije od 26. listopada 2015. o sklapanju Sporazuma o stabilizaciji i pridruživanju između Europske unije i Europske zajednice za atomsku energiju, s jedne strane, i Kosova, s druge strane

text:
               4.11.2015

               HR

               Službeni list Europske unije

               C 364/4

         ODLUKA KOMISIJE
   od 26. listopada 2015.
   o sklapanju Sporazuma o stabilizaciji i pridruživanju između Europske unije i Europske zajednice za atomsku energiju, s jedne strane, i Kosova (1), s druge strane
   (2015/C 364/04)
   EUROPSKA KOMISIJA,
   uzimajući u obzir Ugovor o osnivanju Europske zajednice za atomsku energiju, a posebno njegov članak 101. drugi stavak,
   uzimajući u obzir odobrenje Vijeća dano na temelju članka 101. Ugovora o osnivanju Europske zajednice za atomsku energiju,
   budući da:

               (1)

               Vijeće je 21. lipnja 2013. ovlastilo Europsku komisiju da s Kosovom započne pregovore o Sporazumu o stabilizaciji i pridruživanju. Pregovori su uspješno završeni parafiranjem Sporazuma 25. srpnja 2014.

               (2)

               Sporazumom su obuhvaćena i pitanja iz nadležnosti Europske zajednice za atomsku energiju.

               (3)

               Stoga bi Sporazum također trebalo sklopiti u ime Europske zajednice za atomsku energiju u pogledu pitanja obuhvaćenih Ugovorom o osnivanju Europske zajednice za atomsku energiju.

               (4)

               Potpisivanje i sklapanje Sporazuma podliježe posebnom postupku u pogledu pitanja obuhvaćenih Ugovorom o Europskoj uniji i Ugovorom o funkcioniranju Europske unije. Sporazum o stabilizaciji i pridruživanju potpisat će se u ime Europske unije, podložno njegovu kasnijem sklapanju.

               (5)

               Sporazumom se ne dovodi u pitanje stajalište država članica o statusu Kosova, o kojemu će odlučivati u skladu s njihovom nacionalnom praksom i međunarodnim pravom.

               (6)

               Nadalje, ni jedan pojam, formulacija ili definicija iz ove Odluke i Sporazuma, kao ni pozivanje na potrebnu pravnu osnovu za sklapanje Sporazuma ne znači priznanje Kosova kao neovisne države od strane Europske zajednice za atomsku energiju ili priznanje neovisnosti Kosova od strane pojedinih država članica ako nisu donijele takvu odluku.

               (7)

               Sporazum o stabilizaciji i pridruživanju između Europske unije i Europske zajednice za atomsku energiju, s jedne strane, i Kosova, s druge strane, trebalo bi sklopiti u ime Europske zajednice za atomsku energiju,

         DONIJELA JE OVU ODLUKU:
   Članak 1.
   Odobrava se sklapanje, od strane Europske komisije, u ime Europske zajednice za atomsku energiju, Sporazuma o stabilizaciji i pridruživanju između Europske unije i Europske zajednice za atomsku energiju, s jedne strane, i Kosova, s druge strane.
   Tekst Sporazuma priložen je Odluci Vijeća o potpisivanju u ime Europske unije Sporazuma o stabilizaciji i pridruživanju između Europske unije i Europske zajednice za atomsku energiju, s jedne strane, i Kosova, s druge strane (2).
   Članak 2.
   Ovom Odlukom ne dovodi se u pitanje stajalište država članica i Europske zajednice za atomsku energiju o statusu Kosova.
   Članak 3.
   Član Komisije zadužen za europsku politiku susjedstva i pregovore o proširenju ovlašćuje se za potpisivanje Sporazuma o stabilizaciji i pridruživanju između Europske unije i Europske zajednice za atomsku energiju, s jedne strane, i Kosova, s druge strane, te da u ime Europske zajednice za atomsku energiju položi akt o odobrenju iz članka 144. Sporazuma.

      Sastavljeno u Bruxellesu 26. listopada 2015.

            Za Komisiju

         Johannes HAHN

            Član Komisije

      (1)  Ovim se nazivom ne dovode u pitanje stajališta o statusu i on je u skladu s RVSUN-om 1244/1999 i s mišljenjem Međunarodnog suda o Deklaraciji o neovisnosti Kosova.

      (2)  Dok. 10728/1/15 REV 1 i 10724/2/15 REV 2 COWEB 66 (još nije objavljeno u Službenom listu).


title: Odluka Vijeća (ZVSP) 2017/734 od 25. travnja 2017. o izmjeni Odluke 2013/184/ZVSP o mjerama ograničavanja protiv Mjanmara/Burme

text:
               26.4.2017

               HR

               Službeni list Europske unije

               L 108/35

         ODLUKA VIJEĆA (ZVSP) 2017/734
   od 25. travnja 2017.
   o izmjeni Odluke 2013/184/ZVSP o mjerama ograničavanja protiv Mjanmara/Burme
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 22. travnja 2013. donijelo Odluku 2013/184/ZVSP (1) o mjerama ograničavanja protiv Mjanmara/Burme.

               (2)

               Vijeće je 21. travnja 2016. donijelo Odluku (ZVSP) 2016/627 (2) kojom su mjere ograničavanja produljene do 30. travnja 2017.

               (3)

               Na temelju preispitivanja Odluke 2013/184/ZVSP mjere ograničavanja trebalo bi produljiti do 30. travnja 2018.

               (4)

               Odluku 2013/184/ZVSP trebalo bi stoga na odgovarajući način izmijeniti,

         DONIJELO JE OVU ODLUKU:
   Članak 1.
   Članak 3. Odluke 2013/184/ZVSP zamjenjuje se sljedećim:

      „Članak 3.
      Ova se Odluka primjenjuje do 30. travnja 2018. Ona se stalno preispituje. Ona se prema potrebi produljuje ili mijenja ako Vijeće smatra da njezini ciljevi nisu ostvareni.”.

   Članak 2.
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Luxembourgu 25. travnja 2017.

            Za Vijeće

            Predsjednik

         I. BORG

      (1)  Odluka Vijeća 2013/184/ZVSP od 22. travnja 2013. o mjerama ograničavanja protiv Mjanmara/Burme i o stavljanju izvan snage Odluke 2010/232/ZVSP (SL L 111, 23.4.2013., str. 75.).

      (2)  Odluka Vijeća (ZVSP) 2016/627 od 21. travnja 2016. o izmjeni Odluke 2013/184/ZVSP o mjerama ograničavanja protiv Mjanmara/Burme (SL L 106, 22.4.2016., str. 23.).


title: 2008/200/EZ: Odluka Komisije od 20. veljače 2008. o prekidu ispitnog postupka o trgovinskoj praksi Argentine u vezi s uvozom tekstila i odjevnih predmeta

text:
               11/Sv. 120

               HR

               Službeni list Europske unije

               119

         32008D0200

               L 060/34

               SLUŽBENI LIST EUROPSKE UNIJE

         ODLUKA KOMISIJE
   od 20. veljače 2008.
   o prekidu ispitnog postupka o trgovinskoj praksi Argentine u vezi s uvozom tekstila i odjevnih predmeta
   (2008/200/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EZ) br. 3286/94 od 22. prosinca 1994. o utvrđivanju postupaka Zajednice u području zajedničke trgovinske politike kako bi se osiguralo ostvarivanje prava Zajednice prema međunarodnim trgovinskim pravilima, posebno onima utvrđenima pod okriljem Svjetske trgovinske organizacije (1), a posebno njezin članak 11. stavak 1.,
   budući da:
   A.   POZADINA POSTUPKA

               (1)

               Euratex (Europska organizacija za odjeću i tekstil) je 11. listopada 1999. podnio pritužbu na temelju članka 4. Uredbe Vijeća (EZ) br. 3286/94 (dalje u tekstu „Uredba”) u ime onih njenih članova koji izvoze u Argentinu ili bi to htjeli.

               (2)

               Podnositelj pritužbe je tvrdio da prodaju tekstila i odjevnih predmeta iz Zajednice u Argentini ometaju trgovinske prepreke u smislu članka 2. stavka 1. Uredbe, odnosno „praksa koju je usvojila i primjenjuje treća zemlja u pogledu kojih je, na temelju međunarodnih trgovinskih pravila, uspostavljeno pravo postupanja”. Navodne trgovinske prepreke bile su sljedeće.

                           (a)

                           pregled robe prije isporuke i minimalna carinska vrijednost;

                           (b)

                           pretjerani zahtjevi za potvrde o podrijetlu;

                           (c)

                           zahtjev za podnošenje obrasca deklaracije o sastavu proizvoda;

                           (d)

                           pretjerano teški zahtjevi za označivanje proizvoda.

                           (e)

                           statistički porez i diskriminirajući PDV.

               (3)

               Podnositelj pritužbe također je tvrdio da ta praksa uzrokuje štetne učinke na trgovinu u smislu članka 2. stavka 4. Uredbe.

               (4)

               Komisija je stoga, nakon savjetovanja sa Savjetodavnim odborom koji je osnovan Uredbom, zaključila da postoje dostatni dokazi za opravdanje pokretanja ispitnog postupka u svrhu razmatranja pravnih i činjeničnih pitanja. Kao posljedica toga, 27. studenoga 1999. pokrenut je ispitni postupak (2).

         B.   NALAZI ISPITNOG POSTUPKA

               (5)

               Ispitnim je postupkom 2000. u vezi s potvrdom o podrijetlu zaključeno da teški zahtjevi povrjeđuju članak VIII. stavak 3. i članak X. GATT-a iz 1994., članak 7. stavak 1. Sporazuma WTO-a o tekstilu i odjevnim predmetima i da nisu u skladu s preporukama članka VIII. stavka 1. točke (c) GATT-a iz 1994. Za mjere o zahtjevima za označivanje proizvoda činilo se da krše članak 2. stavak 2. Sporazuma WTO-a o tehničkim preprekama u trgovini i da nisu u skladu s preporukama članka VIII. stavka 1. točke (c) GATT-a iz 1994. Što se tiče zahtjeva za obrascem deklaracije o sastavu proizvoda, činilo se da krše članak 2. Sporazuma WTO-a o postupcima izdavanja uvoznih dozvola. O postupku kontrole carinske vrijednosti službe Komisije nisu mogle donijeti konačan zaključak zbog nedavnog uvođenja novog zakona kojim se uređuje to pitanje. Što se tiče pregleda prije slanja, nije utvrđena nikakva povreda ijedne od odredbi Sporazuma WTO-a o pregledima prije slanja. Međutim, za njih se činilo da nisu u skladu sa svrhom i duhom Sporazuma. I zadnje, nije utvrđeno nikakvo kršenje pravila WTO-a u vezi sa statističkim porezom, a pitanje diskriminirajućeg PDV-a već je razrađeno u kontekstu jednog drugog postupka o tehničkim preprekama u trgovini vezanima za uvoz dovršene kože u Argentinu (3).

               (6)

               U ispitnom postupku zaključeno je i da su ispitane mjere kumulativno prouzročile i prijetile da će prouzročiti štetne učinke u smislu članka 2. stavka 4. Uredbe.

         C.   RAZVOJ DOGAĐAJA NAKON ZAVRŠETKA ISPITNOG POSTUPKA

               (7)

               Nakon ispitnog postupka, tijekom godina raspravljalo se s argentinskim upravnim tijelima kako bi se postiglo sporazumno rješenje kojim se uklanjaju ili postupno smanjuju gore navedene prepreke u trgovini.

               (8)

               Što se tiče praksi određivanja carinske vrijednosti, tijekom posljednjih godina situacija se popravila. Povećana je transparentnost tako da europski proizvođači i izvoznici mogu sudjelovati u određivanju indikativnih vrijednosti radi određivanja carinske vrijednosti. Problem pregleda robe prije isporuke uklonjen je, a za zahtjev za obrascem deklaracije o sastavu proizvoda se ne čini da izvoznicima stvara ikakve probleme.

               (9)

               Što se tiče pitanja potvrde o podrijetlu, postignut je značajan napredak usvajanjem Instruccion General No 9/2002 de la Direccion General de Aduanas8. veljače 2002. Sve donedavno, glavna preostala trgovinska prepreka s kojom se suočavala europska industrija bio je zahtjev, u slučaju triangularne trgovine, da se argentinskim vlastima podnosi ne samo potvrda o podrijetlu, već i račun između proizvođača robe podrijetlom iz treće zemlje i izvoznika u zemlji izvoza, čime se postavlja pitanje povjerljivosti u vezi s izvornom transakcijom. Usvajanjem obavijesti Nota External No 3/07 koju je izdala uprava Administracion Federal de Ingresos Publicos (Subdireccion general tecnico legal aduanera), Argentina je učinkovito ukinula zahtjev za podnošenje preslike izvornog računa, koja je sada zamijenjena potvrdom koju izdaju nadležna tijela zemlje otpreme, npr. gospodarska komora, i koju zatim u zemlji otpreme legalizira argentinski konzulat.

               (10)

               Što se tiče zahtjeva za označivanje proizvoda vezanih za obavezno stavljanje državnih biljega, argentinska nadležna tijela dostavila su podatke prema kojima je trošak takvog zahtjeva u usporedbi s vrijednosti otpremljene robe vrlo ograničen. Stoga se čini da mogući štetni učinci te preostale trgovinske prepreke nemaju i ne mogu imati materijalni učinak na gospodarstvo Zajednice ili neke regije u Zajednici, niti na njihov sektor proizvodnje tekstila.

         D.   ZAKLJUČAK I PREPORUKE

               (11)

               S obzirom na gore navedenu analizu, smatra se da je ispitni postupak doveo do zadovoljavajućeg stanja u vezi s trgovinskim preprekama kako su navedene u pritužbi koju je podnio Euratex, ili da, u slučaju stavljanja državnih biljega, ispitivana mjera sama nema materijalni učinak na regije Europske zajednice gdje se proizvodi tekstil. Ispitni postupak bi stoga trebalo prekinuti u skladu s člankom 11. stavkom 1. Uredbe.

               (12)

               U vezi s mjerama predviđenih ovom Odlukom provedeno je savjetovanje sa Savjetodavnim odborom,

         ODLUČILO JE:
   Jedini članak
   Prekida se ispitni postupak u vezi s mjerama koje je uvela Argentina za uvoz tekstila i odjevnih predmeta.

      Sastavljeno u Bruxellesu 20. veljače 2008.

            Za Komisiju

         Peter MANDELSON

            Član Komisije

      (1)  SL L 349, 31.12.1994., str. 71. Uredba kako je zadnje izmijenjena Uredbom (EZ) br. 356/95 (SL L 41, 23.2.1995., str. 3.).

      (2)  SL C 340, 27.11.1999., str. 70.

      (3)  SL L 295, 4.11.1998., str. 46.